
sde, A CL Al Al pang 


Arz e Naashir: 


Aurte’n namaz kis tarha padhe’n? Bilkul mardo’n ki tarha yaa insey mukhtalif tareeqe se? Ye mas-ala har musalman 
ke liye qaabil e ghaur hai. Hamare mulk ki aksariyat figa e hanafi ki paerukaar hai aur unki aurte’n mardo’n se 
mukhtalif tareeqe se namaz padhti hain. Fiqa e Hanafi ke hawaale se to inka tarz e amal ek mantiqi pehlu apne 
andar rakhta hai ke ahnaaf apni figa ke paaband hain, yaa baqaul unke unhe’n iski hi paabandi karni chaahiye. 


Lekin kya aurto’n ka mardo’n se mukhtalif tareeqe se namaz padhna ahadees e saheeha se bhi saabit hai? Aisa 
hargiz nahi hai. Ek hadees bhi aisee nahi hai, jisse ye saabit hota hai ke aurto’n ke hath baandhne, hath uthaane 
aur ruku aur sujood ki kaifiyat mardo’n se mukhtalif hai. Lekin ulama e ahnaaf apne awaam ko mutmaeen karne 
ke liye yehi daawa karte hain ke ye farq o ikhtelaf ahadees se saabit hai. Halaa’nke ye daawa be-buniyad bhi hai 
aur amaanat o dayaanat ke khilaf bhi. (jaisa ke aagey kitab ke mabaahes se faazeh hoga). 


Zer e nazar kitab mein ulama e ahnaaf ke isi daawe ka ilmi o tehqeeqi jaaeza liya gaya hai. Ye do (2) mazameen 
ka majmua hai, jisme unke tamaam dalaael aur inka jawab aagaya hai. Is kitabche ki ashaa-at se kisi par ta’an o 
tashnee maqsood nahi hai. Balke sirf aur sirf ehqaaq e haq ke fareege ki adaaegi hai. Qaraeen e Ikram dono maugif 
aur unke dalaael padh kar khud faisla kare’n ke saheeh maugif kya hai aur ghalat kaunsa? Ahadees se kiska mauqif 
saabit hota hai aur kiska nahi? 


cael — is io ey ec Sec Gi KI “j agli 
Abdul Malik Mujahid 


Mudeer Darussalam, Riyadh 
Rabi us Saani 1425 - June 2004 


Kya Aurto’n Ka Tareeqa e Namaz Mardo’n Se Mukhtalif Hai? 
(Ek Hanafi Mufti Sahab ke dalaael ka jaaeza) 


Is mazmoon mein Karachi ke ke Hanafi Mufti Shaikh ul Hadees Maulana Subhan Mahmood Sahab ka mazkoora baala 
unwan par dalaael ka jaaeza liya gaya hai. Jisme mard, aurat ka tareeqa e namaz ilaaheda ilaaheda saabit karne 
ki koshish ki gai thi hi. Halaa’nke Nabi e Akram £ ka farman hai: “Tum is tarha namaz padho, jis tarha tumney 


mujhe namaz padhte dekha hai”.' 


Nabi e Akram £ ka ye hukum aam hai, jisme har musalman mard, aurat shaamil hai. Is lehaaz se jo tareeqa e 
namaz mardo’n ka hai, wohi aurto’n ka hai. Bajuz in cheezo’n ke jinki saraahat Nabi & ne farmadi hai. 


v Masalan aurto’n ko hukum diya gaya hai ke wo odhni ke baghair namaz naa padhe’n. 


v Masjid mein jaakar namaz padhna aurto’n par farz nahi, waghaira waghaira 


=  Aurte’n hath kaha’n baandhe’n aur kaha’n tak uthaae’n? 
= Qaaeda o qiyaam inka kis tarha ho? 
= Sajda kaise kare’n? 


Unke baare mein jo hukum mardo’n ke liye Saheeh Ahadees se saabti hai, wohi hukum aurto’n ke liye hai. In 
cheezo’n mein us waqt tak mard o aurat ke darmiyan farq karne ki koi maqool wajeh aur buniyaad nahi hai. Jab 
tak Saheeh Ahadees se saabit naa kar diya jaae. 

Is silsile mein jo fatwa Mufti Sahab mazkoor ka shaaya hua hai, zail mein iska jaaeza pesh kiya jaa raha hai. Jisse 
waazeh ho jaaega ke biradaraan e ahnaaf ke paas apne maslak ke isbaat mein koi mazboot daleel (Saheeh Ahadees) 


nahi hai. Lei 


1 Bukhari 


Tamheed Hi Mein “Dalaael” Ki Kamzori Ka Eteraaf: 


Sabse pehle Mufti Sahab ne “dalaael” zikar karne se pehle bataur e tamheed ye irshad farmaya: “Fuqaha hazraat 
jo bhi mas-ala bayan karte hain, iski asal Quran e Kareem o Hadees mein se hoti hai. Albatta ye maloom karna ke 
Quran o Hadees mein iski asal kaha hai? Ye har-kas o naa-kas ka kaam nahi hai. Balke uske liye mujtahidaana 
salaahiyat ki zaroorat hai. Is liye aam logo’n ke liye yehi hukum hai ke wo apne maslak ke fuqaha aur imam ke 
bayan kiye hue masaael par amal karte’n. Isi mein unke liye aafiyat hai, kyou’nke awaam khud Quran o Hadees 
ko saheeh tareege se samajh kar masaael maloom nahi kar sakte. Albatta mujtahideen aur fuqaha hazraat iski 
asal ko talaash karte hain aur asal ke baghair kuch nahi” .? 


Qabl iske ke Mufti Sahab ki in tamheedi guzaarishaat par kuch arz kiya jaae, is aurat ka sawal bhi padh liya jaae, 
jiske jawab mein Mufti Sahab ne ye kuch irshad farmaya hai: 


Sawal ye tha: “Maulana Ashraf Ali Thanwi aur baaz deegar ulama e deen ne ye farmaya hai ke mard niyyat 
baandhte waqt kaan ki loo tak anghote le jaae aur aurat sirf kandhey tak. Mard zer-e-naaf hath baandhe’n aur 
aurte’n seeney par. Ruku mein mard ungliya’n you’n rakhe’n aur khawateen is tarha, mard kamar ko uthaa kar 
sajda kare’n aur aurte’n bilkul dab kar aur zameen se chipak kar sajda kare’n”’. 


“Maine yehi mas-ala maloom karne ke liye hadees e Bukhari aur Mishkat Shareef mein Baab as Salah ka khaas taur 
par mutaalea kiya. Mujhe to unme koi hadees is baare mein nahi mili. Suna hai ke “Durre Mansoor” mein ek 
hadees is baare mein warid hai. Aaj kal yaha’n aurto’n mein bahes chal rahi hai. Agar waqai mard sahebaan aur 
khawateen ki namaz ki haiyyat mein itna badaa farq hota to Hazrat Ayesha : jinho’n ne 2000 se zaaed hadeese’n 
bayan farmai hain (jin mein khawateen mein mutaali hadeese’n khaas hain) to Anjanaaba is baare mein zaroor 
waazeh taur par hadeese’n bayan farmatee’n. Mumkin hai aapne bayan farmai ho’n, jo meri nazar se naa guzri 
ho’n”. (Begam Abdul Ghani, Karachi) 


2 Roznaama Jasaarat, Karachi 30 October 1981 


Hamari Guzaarishaat: 


1. Mohtarma ke jawab mein Mufti Sahab ko chaahiye tha ke wo aisee ahadees naqal kar dete jin mein aurto’n 
ko namaz ki baabat mardo’n se mukhtalif huakm diya gaya hai, taa-ke baat bilkul waazeh ho jaati. Lekin 
Mufti Sahab mausoof ne “dalaael” zikr karne ke liye pehle to ye “waaz” farmaya ke awaam Quran o Hadees 
ke samajhne ki salaahiyat hi nahi rakhte. Is liye inko chaahiye ke unke ulama jo kuch batlaae’n, aankhe’n 
band karke in par amal karte rahe’n. 


Halaa’nke awaam ki baabat mutlaqan ye faisla bilkul ghalat hai. Bila-shubha Quran o Hadees ko samajhne 
ke liye matlooba kisi qaabiliyat o ilm ki zaroorat hat? Lekin awaam ko ye nishandahi to karaai jaa sakti 
hai ke falaa’n mas-ale ki baabat Quran ki falaa’n aayat yaa flaa’n hadees e Rasool # hai. Awaam itne 
ghabee aur koodan nahi hain ke wo hadees ka tarjuma bhi padh kar iska matlab naa samajh sake’n, yaa 
ulama ke samjhaane se bhi unke palley kuch naa padey. 


2. Ye kehna ke “aam logo’n ke liye yehi hukum hai ke wo apne maslak ke fuqaha aur imam ke bayan kiye 
hue masaael par amal kare'n”. 


Iski baabat Mufti Sahab se ye poocha jaa sakta hai ke ye hukum kisne diya hai? Quran e Hakeem ne to baar- 
baar Allah aur Rasool ki ataa-at hi ka hukum diya hai. Ataa-at e fuqaha o aimma ka hukum to kahee’n bhi 
nahi diya hai. Musalman awaam agar paaband hain to sirf Quran o Hadees ke hain. Naa ke aqwaal o aara e 
rijaal ke. Awaam ulama ki taraf rujoo bhi isi nukhta e nazar se karte hain ke unhe’n Quran o Hadees se 
mas-ala bataae’n. Inka ye maqsad hargiz nahi hota ke Mufti kisi faqeeh yaa imam ke qaul ka hawaala de 
kar mas-ala saabit kare. Aise musalman awaam ko Quran o Hadees se bilkul ghaafil aur be-khabar rakhna 
balke Quran o Sunnat ke khilaf masael par amal karne ka inko hukum dena, kya dayaanat o insaaf par 
mabni hai? 


3. Teesri baat Mufti Sahab ne ye bayan farmai hai ke “fuqaha hazraat jo kuch kehte hain unki asal Quran yaa 
Hadees se hi hoti hai aur asal ke baghair kuch nahi kehte”. 


Sawaal ye hai ke is muqam par is “saraahat’4 ki zaroorat kyou’n pesh aai hai? Agar inka ye daawa hai ke 
fuqaha ki koi baat Quran o Hadees ke khilaf nahi hai to is amr ki wazaahat ki zaroorat hi nahi rehti. Asal 
dalaael pesh karne se mutalliq fuqaha ki baabat is amr ki saraahat is baat ki nishandahi kar deti hai ke 
daal mein kuch kaala zaroor hai. 


Wagea ye hai ke mohtarma saalea ne jo sawal Mufti Sahab se kiya hai, iska koi jawab Mufti Sahab ke paas nahi. 
Kisi bhi Hadees e Saheeh mein aurto’n ko mardo’n se mukhtalif ruku, sujood, waza’a yadain o raful yadain ka 
hukum nahi diya gaya hai. Isi liye Mohtaram Mufti Sahab mazkoora tamheedi irshadaat par majboor bhi hue. Ba- 
misdaaq, 


Khashat e Awwal Chu’n Nahad Memaar Kaj 
Taa Suraiyya Mi Rood Diwaar Kaj 


Iske baad Mufti Sahab likhte hain: “Chunache fuqaha hazraat namaz mein aurto’n ki haiyyat ke baare mein jo 
makhsoos surate’n bayan karte hain, wo sab ahadees se saabit hain”. 


Lekin ham arz kare’nge ke Mufti Sahab ka ye daawa yaksar be-buniyad hai. Kyou’nke wo ek bhi saheeh hadees uski 
baabat pesh nahi kar sakey. Jaisa ke aagey chal kar maloom hoga. 


3 T: Yaha’n par shayad “zaroorat nahi hai” ki jagah urdu pdf mein 4 T: Clarification 
“zaroorat hai” print ho gaya 


Shariyat Saazi?: 


Phir likhte hain: “Isse qable ke ham wo hadeese’n zikr kare’n ye baat samajhli jaae ke aurto’n ke baare mein 
shariyat ka mansha ye hai ke wo hattal imkan satar aur parde se rahe’n, khwah ghar mein rahe’n yaa kamre mein, 
tanha ho’n yaa doosro’n ke saamne. Hatta ke namaz jo ahem tareen ibaadat hai, isme bhi iska lehaaz kiya gaya 
hai. Is tarha namaz ki baaz surato’n mein jo makhsoos haiyyate’n bayan ki gai hain. Iski illat bhi ulama ne star 
aur parda hi bataai hai”. 


Bila-shubha aurto’n ke parde aur satar ki baabat shariyat ka jo mansha Mufti Sahab ne batlaaya hai, isse majaal 
inkaar nahi. Lekin isse maqsood agar namaz ke khud-saakhta tareeqe ka jawaaz muhaiyya karna hai to ye mahel e 
nazar hai. Shariyat ne jo tareeqa e namaz batlaaya hai. (jisme mard o aurat ke darmiyan koi farq nahi kiya gaya 
hai) is tareeqe se khawateen be-parda aur be-satar nahi hotee’n. Agar aisa hota to shariyat az khud aurto’n ko 
mardo’n se mukhtalif tareeqa e namaz ka hukum de deti. Jaisa ke baaz ahkaam aurto’n ke liye alag hain. Unke 
alaawa agar koi mukhtalif tareeqa e namaz aurto’n ke liye ejaad kare’nge ke isme parda aur satar ka ziyaada 
ehtemaam hait o badi jasaarat hai aur Allah Ta’ala ke farman 


Tum Allah Aur Uske Rasool Se Aagey Naa Badho. 5 Alain Ai si Zei EA 


Ke sareehan khilaf hai. Iske ma’ane to ye ho’nge ke Allah Ta'ala aur uske Rasool & ko to ye maloom naa hua ke 
aurto’n ke liye falaa’n tareeqa e sajda yaa tareeqa e ruku astar (ziyaada baa-parda) hai aur isse shariyat e islamiya 
ka mansha ziyaada saheeh tareeqa se poora hota hai. Taaham baad ke fuqaha ko ye nukta soojh gaya aur unho’n 
ne is “khulaa” ko pur karke shariyat ke mansha ki takmeel kardi. 


AL dy ai atl 523 kya Mufti Sahab ki bayan karda illat se yehi kuch waazeh nahi hota? 


> Surah Hujarat: 1 


Mufti Sahab Ki Bayan Karda Ahadees Ka Jaaeza: 
Ab Mufti Sahab ki naqal karda wo hadees ka jaaeza pesh kiya jaata hai. Wa Billahit Taufeeq. 


Niyyat Baandhte Waqt Hath Uthaane Mein Farq? 


Mufti Sahab likhte hain: “Ab is silsila mein ahadees zikr ki jaati hain ke aurto’n hath kaha’n tak uthaae’n. Mojam 
Tabrani mein Wael bin Hajar ## ki rwiayat hai ke Janab Rasool Allah ne farmaya ke Ibne Hajar jab tu namaz 
padhe to apne dono hatho’n ko apne dono kaano’n ke baraabar karle aur aurat apne hatho’n ko apne seeney ke 
baraabar karle our Imam Bukhari 2% ne 1 mustaqil risaale mein jo Raful Yadain ke mutalliq hai, naqal kiya hai ke 
Abdarba kehte hain ke maine Hazrat Umme Darda : (Jo mashoor sahaabiya hain) ko namaz mein kandho’n ke 
baraabar hath uthaate dekha hai”. 


“Dono hadeeso’n par amal is tarha hoga ke kandho’n tak hath uthaane mein hath ka kuch hissa seeney ke baraabar 
bhi ho jaata hai”. 


Jawab: Ye hain Mufti Sahab ke “dalaael” is baare mein ke niyyat baandhte waqt aurto’n hath kaha’n tak uthaae’n. 
Hazrat Wael bin Hajar #% ki riwayat se mausoof ne saabit kiya hai ke mard apne dono hath kaano tak uthaae’n aur 
aurat seeney tak. Lekin hazrat! Waazeh rahe ke Hazrat Wael # ki ye riwayat hasb e tasrihaat e mohaddiseen zaeef 
hai. Jaisa ke Majmua az Zawaaed mein ba-hawaala Tabrani ye riwayat ma’a sanad maujood hai aur waha’n Haafiz 
Haithami £ ne saraahat ki hai ke isme Umme Yahya bint Abdul Jabbar ek raawiya hai, jo majhool hai, “main isey 
nahi jaanta”. 


Mufti Sahab ka asal madaar e istedlal isi riwayat par hai jo istedlal o hujjat ke qaabil hi nahi. Imam Bukhari £ ke 
risala “Juz Raful Yadain” se Abdarba ki jo riwayat naqal ki hai. Isse mard o aurat ke darmiyan farq ka wo pehlu 
nikaltaa hi nahi, jo Mufti Sahab isse kasheed farma rahe hain. Is liye ke is par istedlal ki jo imaarat khadee ki gai 
hai, wo be-buniyad hai. Behrehaal mard o aurat ke darmiyan, Raful Yadain mein farq ki baabat ahnaaf ke paas koi 
saheeh hadees maujood nahi hai. Jaisa ke Ibne Hajar aur Qazi Shawkani az ne bhi likha hai. 


Jinki nazar ahadees par badi gehri aur wasee hai. Chunache Haafiz Ibne Hajar + likhte hain: “Hanafiyya jo ye 
kehte hain ke mard hath kaano’n tak uthaae aur aurat kandho’n tak, mard o aurat ke darmiyan farg karne ka ye 
hukum kisi hadees mein warid nahi”.’ 


Aur Imam Shawkani 2% likhte hain: “Ye Raful Yadain aisee sunnat hai, jo mard o aurat dono ke darmiyan mushtarik 
hai (yaane dono ke liye yaksaa’n hai) iski baabat dono ke darmiyan farg karne ka koi hukum nahi hai. Isi tarha 
miqdaar e rafa’a mein bhi farq karne ki koi saraahat manqool nahi hai. Jaisa ke hanafiyya ka mazhab hai ke mard 
hath kaano’n tak uthaae aur aurat kandho’n tak. Hanafiyya ke is maslak ki koi daleel nahi hai” .8 


P Majmua az Zawaaed: V2 P103 8 Neel ul Autaar: V2 P198 
7 Fathul Baart: Kitab ul Al Azan: V2 P287 H738 


Hath Baandhne Mein Farq?: 


At 


Iske baad Mufti Sahab farmate hain: “Hath baandhne mein bhi Huzoor £ se dono tareege saabit hain, mardo’n ke 
naaf se neeche hath baandhne aur aurto’n ke seeney par hath baandhne se dono qism ki riwayaat par amal ho 
jaata hai”. 


Yaha’n par Mufti Sahab ne 2 riwayate’n naqal farmai hain. 1 Hazrat Ali Sekt, jisme zer e naaf hath baandhne ka 
bayan hai aur doosri Hazrat Wael bin Hajar : ki, jisme unhoe’n ne farmaya ke maine Rasool Allah £ ke saath 
namaz padhi, maine Aap & ko dekha ke Aap £ ne seeney par hath baandhe. 


Mufti Sahab ne dono riwayaat mein ye tatbeeq di hai ke Tahat us Surrah (zer e naaf) waali riwayaat par mard amal 
kare’n aur a’alaa as sadr (Seeney par hath baandhne) waali riwayaat par aurat’en amal kare’n. Halaa’nke jamaa 
o tatbeeq ki zaroorat us waqt pesh aati hai, jab ke dono riwayaat (jo ba-zaahir muta’ariz ho’n) sanadan saheeh 
ho’n. Agar 2 muta’ariz riwayaat aisee ho’n ke sanadan 1 saheeh ho aur doosri zaeef, to mohaddiseen ke usool ke 
mutaabiq amal saheeh us sanad riwayat par hoga. Zaeef riwaayat ko saheeh riwayat ke muqable mein tark kar 
diya jaaega. Is liye Mufti Sahab ka pehla farz ye tha ke hath baandhne waali dono qism ki riwayato’n ke mutalliq 
ye saabit karte ke sanadan dono saheeh aur yaksa’n haisiyat ki haamil hain. Lehaza tatbeeq ke baghair chaara 
nahi. Iske baad mausoof ki mazkoora tatbeeq qaabil e tasleem ho sakti hai. 


Bana-baree’n tatbeeq se pehle dono riwayato’n ki sanadi haisiyat dekhne ki zaroorat hai. Hazrat Ali ze ki riwayat 
Sunan Abu Dawood ke is nuskhe mein nahi hai, jo Paak o Hind mein mutdaawul hai. Taaham Abu Dawood ke 1 
nuskhe (Ibnul A’arabi) mein ye riwayat maujood hai. Lekin waha’n Imam Abu Dawood a ne iske Zoaf ki bhi saraahat 
kardi bai 


Ye bhi Mufti Sahab ki ilmi dayaanat ka ek shahkaar hai ke riwayat ke liye to Sunan Abu Dawood ka hawaala diya 
hai, lekin riwayat ke saath hi iske zoaf ki jo saraahat isme hai, isey gol kar gae. Iske bar-aks Hazrat Wael bin Hajar 
2% ki riwayat Saheeh ibne Khuzaima mein hai aur Baloogh ul Maraam mein Haafiz Ibne Hajar # ne isey naqal kiya 
aur usey Saheeh qaraar diya hai. Fathul Baari mein bhi unho’n ne isey Saheehi batlaaya hai. Nez deegar 
mohaddiseen ne bhi uski tasheeh o tauseeq ki hai. Hatta ke kai hanafi ulama ne bhi Hadees e Ali ki taze’eef aur 
hadees e Wael ki tasheeh o tauseeq ki hai. Chunache chand hawaale mulaaheza ho’n: 


1. Allama A’aini Hanafi Umdatul Qaari Sharah Saheeh Bukhari mein likhte hain: “Saaheb e hidaaya ne hamare 
ahnaaf ke maslak par Hazrat Ali #% ke is qaul se istedlal kiya hai, jisme zer e naaf hath baandhne ko 
sunnat kaha gaya hai. Lekin main kehta hu’n ke Hazrat Ali zs ke is qaul ki sanad Nabi e Akram # tak 
saheeh saabit nahi hai. Is riwayat mein maqaal hai, is liye ke iski sanad mein Abdur Rahman bin Ishaq Kufi 
hai. Jiske mutallig Imam Ahmad : ka qaul hai ke wo kuch nahi aur wo munkir ul hadees hai” .'° 


2. Shaikh Ibrahim Halabi, Ghuniya al Mustamla Fee Sharah Muniya al Musalla (al maaroof Sharah Kabeeri) 
mein Hazrat Ali #4 ki zer e bahes riwayat ke baare mein likhte hain: “Baqaul Imam Nawavi #* is riwayat ke 
zaeef hone par sabka ittefaq hai. Kyou’nke isme Abdur Rahman bin Ishaq Waasti raawi hai, jo bil-ittefaaq 
zaeef hai”."' 


3. Maulana Muhammad Hayath Sindhi Hanafi 2% likhte hain: “Bayan mutazkira baala se ba-khoobi waazeh ho 
gaya hai ke namaz mein seeney par hath baandhne ki buniyad (riwayat) mazboot aur daleel e waazeh hai 
aur ahle imaan ke liye ye hargiz munaasib nahi hai ke isse roo-gardaani kare aur musalman aisee cheez 
se roo-gardaani kyou’n-kar kar sakta hai jo-ke khud Rasool Allah £ se saabit ho. Phir Nabi & ka irshad 


9 A’aun al Ma’abood: V1 P275 11 Sharah Kabeeri: P29 (Mujtabai Printers, Delhi 1898 CE edition) 
10 Umdatul Qaari: V5 P279 (latest edition) 

bhi hai ke tum mein se koi shakhs us waqt tak imandaar nahi ho sakta jab tak ke iski khwahish meri laai 
hui shariyat ke mutaabiq naa ho jaae. Pas har musalman ko Aap ZS ke farman par amal karna chaahiye” .'? 


4. Shah Naeemullah Bahraaechi, Mirza Mazhar Jaan Jaanaa’n a Hanafi ke mamulaat mein likhte hain: “Mirza 
mazhar namaz mein seeney par hath baandha karte the aur farmaaya karte the ke seeney par hath 
baandhne ki riwayat zer e naaf baandhne ki riwayat se ziyaada raajeh hai”.'3 


Khud hanafi ulama ki tasrihaat se jab ye saabit hota hai ke tahat us surra waali riwayat zaeef aur seeney par hath 
baandhne waali riwayat saheeh aur raajeh hai to iske baad Mufti Sahab ki mazkoora tatbeeq ki kya haisiyat reh 
jaati hai? 


Behrehaal is tafseel se ye baat waazeh ho gai ke mard o aurat ke darmiyan namaz mein hath bandhne ke hukum 
mein koi farq nahi hai. Saheeh riwayaat ki roo se Nabi & ne namaz mein hath seenye par baandhe hain aur uski 
baabat aurto’n ke liye koi alag hukum bhi saabit nahi hai. 


Is liye mard o aurat, dono ke liye masnoon tareeqa yehi hai ke wo seeney par hath baandhe’n. 


12 Fathul Ghafoor: P8 (Multan Edition) 13 p75 

Namaz Mein Aurto’n Ke Sajda Ki Haiyyat?: 


Namaz mein aurto’n ke sajde ki haiyyat ke baare mein Mufti Sahab likhte hain: “Isi tara jab aurte’n sajda kare’n 
to satar ko baaqi rakhte hue khoob acchi tarha sukad kar kare'n”. 


Iski daleel mein 2 hadeese’n pesh ki hain. Inme se 1 murssal Abu Dawood mein hai aur doosri Sunan Bayhaqi mein. 


(1) “Huzoor £ ne 2 aurto’n ko namaz padhte dekha to Aap £ ne unse farmaya ke jab tum sajda karo to jism 
ko zameen se milaao” .14 


(2) Wasi Le Su US Lady heil ciall sj pall Cues D lA g 


Jawab: Lekin ham arz kare’nge ke awwal uz zikr hadees mursal hai. Jo mohaddiseen aur raajeh mazhab ke mutaabiq qaabil e 


hujjat nahi. Alaawa azee’n iski sanad mein 1 raawi, Saalim bhi Matrook hai. 


Doosri riwayat Sunan Bayhaqi mein hai, jiska tarjuma Mufti Sahab ne naqal nahi kiya hai, sirf Arbi ibaarat naqal ki 
hai. Taaham iska mafhoom bhi wohi hai. Ye riwayat bila-shubha Sunan Bayhaqi'® mein maujood hai. Lekin Mufti 
Sahab ki is jasaarat aur “dayaanat e ilmi” par sar peet lene ko jee chahta hai ke Imam Bayhaqi 2: ne to ye riwayat 
mutanabba karne ke liye darj ki hai ke ye riwayat aisee zaeef hai ke in jaisi riwaayato’n se istedlal nahi kiya jaa 
sakta. Lekin Mufti Sahab mausoof ne isey bataur e istedlal pesh kiya hai. 


Naateqa Saba Girebaa’n Hai, Isey Kya Kahiye? 


14 Abu Dawood 15 V2 P223 

Aur Ye Qaaeda Waali Hadees?: 


Mufti Sahab likhte hain: “Isi tarha qaaeda ke silsila mein Bayhaqi ki riwayat hai ke 1 raan par doosri raan rakh kar 
baithe” aisi le Wasi sahali a ail) Cauda D alu g aude ail clue atl gary JE SE Ae Cy Aline Ge 


Lekin aap ye sunkar hairaan ho’nge ke ye bhi isi hadees e mazkoor ka ek tukda hai, jisey Imam Bayhaqi A: ne sirf 
logo’n ko mutanabbe karne ke liye apni kitab mein darj kiya hai ke ye riwayat kisi kaam ki nahi hai. Isse istedlal 
nahi kiya jaa sakta. Maloom hota hai ke Mufti Sahab ne az-khud Sunan Bayhaqi ka mutaalea nahi kiya aur apne kisi 
ham-mazhab peshru ka koi fatwa yaa mazmoon dekh kar makkhi par makkhi de-maari hai. Warna itni sareeh 
khayaanat ka tasawwur ek itne bade Darul Uloom ke Shaikh ul Hadees aur Mufti ke mutalliq nahi kiya jaa sakta. 


Behrehaal mazkoora hadees naqal karne ke baad Mufti Sahab farmate hain: “In ahadees se ye baat saabit ho gai 
ke aurto’n ki namaz ke baare mein fuqaha ne jo makhsoos soorate’n bayan farmai hain wo ahadees se saabit 
hain”. 

Lekin mausoof ki bayan karda “ahadees” ki haqeeqat oopar bayan kardi gai hai, jisse ye baat paaya suboot ko 


poho’nch jaati hai ke fuqaaha e ahnaaf ne aurto’n ke liye mardo’n se alag jo soorate’n bayan ki hain wo unki apni 
ejaad karda hai. Rasool Allah & ne aisa koi hukum nahi diya. 


Kuch Aur Dalaael Aur Wazaahate’n: 


Iske baad Mufti Sahab farmate hain: “Ye baat waazeh rahe ke aurto’n ke baare mein hukum e sharai ke suboot ke 
liye ye zaroori nahi ke wo Hazrat Ayesha : ki hadees se saabit ho. Balke kisi aur Sahabi se bhi saabit ho sakta hai 
aur ye bhi mumkin hai ke is baare mein Hazrat Ayesha #% se koi hadees saabit ho, lekin hame’n naa mil saki ho”. 


Bila-shubha hukum e sharai ke isbaat ke liye Hazrat Ayesha :% hi ki hadees zaroori nahi. Balke kisi bhi Sahabi e 
Rasool % ki hadees (saheeh) se hukum e sharai saabit ho sakta hai. Lekin saalea ka ye sawal behrehaal zaroor 
qaabil e ghaur hai ke Hazrat Ayesha 25 se 2000 se zaaed ahadees marwi hain. Agar aurto’n ke liye namaz ka tareeqa 
mardo’n se mukhtalif hota to yaqeenan unse is andaaz ki koi hadees zaroor marwi hoti. Isi tarha ye bhi qaabil e 
ghaur pehlu hai ke itna ahem aur a’ammatul wurood mas-ala, lekin Hazrat Ayesha # samet kisi bhi sahabi se iski 
baabat koi hadees saabit nahi. Ye kehna ke: “Mumkin hai ke is baare mein Hazrat Ayesha Sr se koi hadees saabit 
ho, lekin hame’n naa mil saki ho”. 


Istedlal ka ye kaunsa andaaz hai? Is tarha to har man-ghadat mas-ale ko ye keh kar saabit kiya jaa sakta hai ke 
mumkin hai is baare mein hadees to ho, lekin hame’n naa mil sakey ho. 

Ta’amul e Imamat Se Istedlal? 


Phir likhte hain: “Iske alaawa ta’amul e imamat se bhi aurto’n ki namaz ki mazkoora baala kaifiyaat saabit hain 
aur ta’amul e ummat bhi daleel e sharai hai”. 


Lekin Mufti Sahab se ham ye poochna chaahe’nge ke “ta’amul e ummat” se unki kya muraad hai? Maujooda logo’n 
(ummat) ka ta’amul yaa ahded e Sahaba Ikram ¢#@# ka ta’amul. Ahed e Sahaba Ikram 2232 ke baare mein to daleel 
e sharai ki baat ho sakti hai aur isey hi ta’amul e ummat kaha jaata hai. Lekin baad ke adwaar ka ta’amul bhi kya 
is “ta’amul e ummat” ke zimen mein aata hai, jisko daleel e sharai qaraar diya jaa sakey? 


Agar Mufti Sahab mausoof ke nazdeek “ta’amul e ummat” se muraad ta’amul e Sahaba Ikram 232 hai (jaisa ke 
yehi iska saheeh mafhoom hai) to kya mausoof is amr ka koi suboot pesh farma sake’nge ke ahed e Sahaba Ikram 
és mein musalman khawateen isi tarha mardo’n se mukhtalif tareeqe se namaz padhti thee’n. Jis tarha aaj kal 
ki hanafi aur shariyat se naa-wagqif aurte’n padhti hain. Agar aisa hai to phir mas-ala zaroor qaabil e ghaur ban 
jaata hai. 


Aur agar “ta’amul e ummat” se muraad ahed e Sahaba Ikram <4 o Taabaeen #4 ke baad ke logo’n ka ta’amul hai 
to mohtaram Mufti Sahab isey bataur e “daleel e sharai” pesh karne se pehle ye soch le’n ke phir mas-ala zer e 
bahes hi saabit nahi hoga. Be-shumar bidate’n bhi saabit ho jaae’ngi. Jin par aajkar “ta’amul e ummat” hai. Kya 
Mufti Sahab uske liye taiyaar hain? Kya in tamaam bidato’n ko is “daleel e sharai” ki roo se sanad e jawaz ataa 
kiya jaa sakta hai? 

Maa Ra-aah al Muslimoon.... Se Istedlal?: 


Isi ta’amul ke silsila mein Mufti Sahab mausoof ne is mashoor riwayat se bhi istedlal kiya hai jo Rasool Allah & ki 
taraf mansoob hai: “jis amal ko musalman accha samjhe’n, wo Allah ke yaha’n bhi accha hai”. Halaa’nke awwal 
to ye hadees marfoo saabit hi nahi hai. Ye ek mauqoof qaul hai. Saaniyan ye kisi darja mein qaabil e hujjat bhi ho 
tab thi isse muraad ahed e Sahaba Ikram £48 hi hoga aur quroon e awwal ke musalmano ka ta’amul hi hasan aur 
qaabil e amal kehlaaega. Naa ke baad ke musalmaano ka amal. Jo umooman eteqaad o amal ki mutaddid 
gumraahiyo’n mein mubtala chale aarahe hain. 


Yehi baat Maulana Abdul Hai Luckhnawi Hanafi marhoom ne bhi At Ta’aleeq al Mumjid mein badi tafseel se likhi 
hai, jo qaabil e mutalea hai. Ham bagharz e ikhtesaar yaha’n sirf iske hawaale hi par iktefa karte hain. '® 


Isi tarha mausoof ne 4 äl aint Y bhi pesh farmai hai, iski isnaadi haisyat se qata’a nazar ba-farz e sehat o 
hujjat is ummat se bhi muraad quroon e awwal ki ummat yaane Sahaba Ikram £72 hi hain, naake aaj kal ki ummat. 
Jiska saara deen, bajuz 1 giroh e haq ke khud-saakhta hai aur jiske andar shirk o bidat ki garam bazaar hai. Agar 
Mufti Sahab aaj kal ki ummat ke mutalliq bhi ye aqeeda rakhte hain ke wo gumrahi par mujtaba’a nahi ho sakti to 
wo kyou’n apne hi hanafi bahiyyo’n (barailwiyo’n) se bar-sar e paekaar hain? Aksariyat unki hai. Kya is “daleel” ki 


roo se barailwi aqaaed o amaal ko sanad e jawaaz ataa nahi kiya jaa sakta? 


Behrehaal Mufti Sahab jo mukhtalif qism ke sahaare apne mauqif mein pesh farma rahe hain, isse az khud ye baat 
saabit ho jaati hai ke mausuf ke paas apne maugif (ke aurat ka tareeqa e namaz mardo’n se mukhtalif hai) ke 
suboot ke liye koi waazeh daleel aur marfoo hadees nahi hai. Agar aisa hota to Mufti Sahab sahaare naa dhoondhte, 
Hadees e Saheeh pesh farmane par hi iktefa kar lete. Lekin mazkoora bahes se ye baat paaya suboot ko poho’nch 
gai hai ke mausoof ke paas Fiqa Hanafi ke zer e bahes mas-ale ke suboot mein ek bhi marfoo, muttasil riwayat 
nahi hai. 


Uae Ais o Sila ul da (agar sacche ho to daleel pesh karke dikhao) 


(Manqool Hafta Roza Al Etesaam, Lahore 22-29 January 1982CE) 


16 At Ta’aleeq al Mumjid: P144 

Khawateen Ka Tareeqa e Namaz? 


Guzishta safhaat mein aapne Darul Uloom, Karachi ke Mufti aur Shaikh ul Hadees ke mazmoon par tabsara padha. 
Shaikh ul Hadees hone ke bawajood mausoof ne jis amaanat o dayaanat ka muzaahera kiya hai qaraeen isey 
mulaaheza farma chuke hain. Ab ek aur kitabcha hame’n baraae tabsara mila hai. Iski baabat batlaaya gaya hai ke 
Punjab University ke Shoba Uloom e Islamiya (Shaikh Zayed Islamic Center New Campus), Lahore mein zer e 
taaleem islamiyaat ki talebaat mein isey taqseem kiya gaya hai.Wahee’n ki ek taaleba ke walid e mohtaram ke 
zariye se ham tak poh’ncha hai aur saath hi unho’n ne isme pesh karda dalaael ki haqeeqat waazeh karne par israr 
kiya. Raaqim ne jab isey ek nazar dekha to nihaayat ta’ajjub hua ke isme bhi nihaayat be-kahufi se ilmi amaanat 
o dayaanat ka isi tarha khoon kiya gaya hai, jaise isse qabl ke mazmoon mein kiya gaya hai. 


Dilchasp baat ye hai ke pehla mazmoon Darul Uloom, Karachi ke Shaikh ul Hadees aur Mufti Sahab ka tehreer karda 
hai, jo aaj se taqreeban 22 saal qabl Roznaama “Jasaarat:, Karachi mein shaaya hua tha. Aur ye doosra mazmoon 
jo is kitabche mein shamil hai aur jo “Khawateen Ka Tareeqa e Namaz” ke naam se H.M. Saeed Company, Karachi 
ki taraf se shaaya hua hai. Ye ghaleban mazkoora Shaikh ul Hadees Maulana Subhan Mahmood Sahab ke shagird aur 
tarbiyat yaafta hain. Kyou’nke isme “tasdeeq” ke unwaan se kitabche ke shuru mein unki taaeed o takhreez shaamil 
hai. Jisme unho’n ne unhe’n “azeez mausoof sallamah” ke lafz se yaad farmaya hai. Alaawa azee’n in ke naam 
Abdur Rauf Sakhrawi ke saath “Naaeb Mufti Jaamea Darul Uloom, Karachi” tehreer hai. 


Ye goya 1 ustad hai to doosre sahab shagird. Ek Darul Uloom ke Mufti hain to doosre unke naaeb mufti. 1 Buzurg 
hain to doosre unke azeez mausoof. Lekin shagird, naaeb aur azeez ne badd-dayaanati aur ilmi khayaanat ke 
irtekaab mein ustad aur buzurg ko bhi peeche chod diya hai aur you’n “aae’nche pidar tawaand kand, pisar tamaam 
kand” ke magqole par amal hogaya. 


Ye wazaahat, agarche hamare liye nihayat na-khushgawar aur sakht rooh farsa hai. Bil-khusoos maujooda halaat 
mein, jabke mulk o millat ko ittehade o yaktaheji ki sakht zaroorat hai. Lekin jab jaante boojhte, din ki raushni 
mein itne bade jurm ka irtekaab kiya jaae aur uska irtekaab bhi un logo’n ki taraf se ho, jo Mimbar e Rasool & ke 
waaris kehlaate hain, muddaiyaan e zuhd o taqwa hain, ashaab e jubba o dastaar hain, hameleen e ilm e nabuwwat 
hain, masnad nasheen e ifta o tehqeeq aur shaikh ul hadees jaise mansab e jaleela par faaez hain. Lekin kaam 
baazi-garo’n waala. Ilmi dayaanat ka khoon karke dhoka o fareb dena, hadees e Rasool & ke naam se Rasool Allah 
& ki taraf aisee baate’n mansoob karna jo Aap £ se saabit hi nahi hain. 


Halaa’nke Rasool Allah £ ka farman e giraami hai: “Jisne jaan boojh kar mujh par jhoot bola, wo apna thikaana 
Jahannam mein banaale” ."” 


Aur wo hadees, jisko apni kitab mein darj karne waala is liye darj kar raha hai taa-ke logo’n ke ilm mein ajaae ke 
ye sakht zaeef hai, Naa-qaabil e hujjat hai, isse istedlal nahi kiya jaa sakta. Lekin itni waazeh saraahat ke 
bawajood ek Shaikh ul Hadees kehlaane waala, Saheb e Kitab, mohaddis ki is saraahat ko to naqal nahi karta, lekin 
isey apne maslak ke asbaat ke liye hadees e rasool £ keh kar naqal karta hai aur isse istedlal karta hai. Farmaiye! 
Kya iska is hadees e rasool ki taraf mansoob karna saheeh hai? Isse istedlal karna saheeh hai? Kya ye dhoka aur 
fareb nahi? Dhoka aur fareb ke mutalliq zara Rasool Allah # ka tarz e amal aur aapka farman to dekhiye. 


Aap ZS ghalley ki ek dher ke paas se guzre, Aap £ ne isme hath daala, to aapki ungliyo’n ko taree mehsoos hui. 
Aap £ ne iske maalik se poocha: “Iske andar waale hisse mein taree kyou’n hai?” isne kaha: “Baarish ki wajah 
se”. Aap & ne farmaya: “toone is tar hisse ko oopar kyou’n nahi rakha, taa-ke log isey dekh le’n”. Phir farmaya: 
“Jisne dhoka diya, iska talluq mujhse nahi” .'8 


17 Bukhari: Ahadees al Ambiya: H3461 18 Muslim: Al Imaan: H102 

Ye baat nihayat qaabil e ghaur hai ke duniya ke mamuli samaan mein dhoka dene waale ki baabat Nabi £ ne itni 
sakht waeed bayan farmai, to jo shakhs deen o imaan ke baare mein dhoke aur ja’al saazi se kaam le, wo kitna 
badaa mujrim hoga? Baae’n daawa e zohd o taqwa aur a’adaae ilm o fazal iska koi talluq Rasool Allah & ke saath 
ho sakta hai? Raaqim iski nafee nahi kar sakta, lekin mazkoora hadees e rasool £ ki raushini mein ye nukta zaroor 
qaabil e ghaur hai? Aur raaqim ilmi khayanat (dhoka-dahi) karne waale ulama ko dono hadeeso’n par ghaur o fikr 
karne ki daawat deta hai ke kya inka tarz e amal “Jisne jaan boojh kar mujh par jhoot bola....”. aur “Jisne dhoka 
diya...”. Ki waeed ka mustahiq nahi hai? Agar nahi hai to qaabil e itmenaan baat hai, lekin iski wazaahat farmae’n 
ke kyou nahi hai? 


In tamheedi guzarishaat ke baad ham ab Maulana Abdul Rauf Sakhrawi Sahab naeb Mufti Darul Uloom Karachi ke 
kitabche “Khawateen Ka Tareeqa e Namaz” ka jaaeza bia’aunillah o tafeeqa lete hain aur unki ilmi khayaanato’n 
ko waazeh karte hain, jinka irtekaab is kitabche mein kiya gaya hai. 


Maulana Sakhrawi Sahab apne tamheedi kalimaat mein farmate hain: “Khawateen ka tareeqa e namaz aagey 
aaraha hai, isse pehle ek sawal aur tafseeli jawab likha jaata hai, jisme khawateen ke tareeqa e namaz ka mardo’n 
ke tareeqa e namaz se judaa hona ahadees e taiyyaba aur asaar e sahaba se (saabit) kiya gaya hai aur is binaa par 
likha jaa raha hai ke aksar ghair muqallid musalmano ko khusoosan khawateen ko ye tassur dete rehte hain ke 
aurto’n aur mardo’n ke namaz adaa karne ka ek hi tareeqa hai. Chunache unki ghair muqallid aurte’n mardo’n ki 
tarha namaze’n adaa karti hain aur ye mahez na-waagqfiyat par mabni hai. Lehaza is tafseeli wazaahat ke baad 
ghair muqallid aurto’n ko in ahadees o asaar ki pariwee karni chaahiye aur haq ko qubool karna chaahiye aur 
Hanafi Mazhab rakhne waali khawateen ko poora itmenan rakhna chaahiye ke inka tareeqa bilkul saheeh hai aur 
shariyat ke mutabiq hai. Leejiye sawal o jawab padhiye”’. 


Sawal: Kya farmate hain ulama e deen is mas-ala mein ladki hanafi mazhab se tallug rakhti hai, iska shauhar ghair 
muqallid hai aur wo apni biwi se kehta hai ke tum mardo’n ki tarha namaz padha karo, aurto’n ki namaz ka tareeqa 
mardo’n se judaa hona bilkul saabit nahi hai. Ab aap bataaiye ke hanafi ladki ko shauhar ke mutaabiq apni namaz 
mardo’n ki tarha padhni chaahiye yaa nahi? Aur nez hanafi mazhab mein aurat ki namaz ka tareeqa mardo’n ki 
namaz ke tareeeqa se judaa hona ahadees se saabit hai yaa nahi? Mufassil aur mudallal jawab de kar mutmaeen 
farmae’n. Jazakumullah ta’ala. Ehkhar: Abdul Haleem, Dharki Sindh. 1 


Jawab: Iske jawab mein Maulana Sakhrawi Sahab famrate hain: “Mazkoora soorat mein Ahle Hadees shauhar ka 
apni hanafi biwi ko mardo’n ke tareeqe se namaz padhne par majboor karna jaaez nahi. Kyou’nke aurto’n ki 
namaz ka tareeqa bilkul mardo’n ki tarha hona kisi bhi hadees se saraahatan saabit nahi. Balke khawateen ka 
tareeqa e namaz mardo’n ke tareege se judaa hona bohot si ahadees aur asaar e sahaba o taabaeen se saabit hai 
aur chaaro’n aimma Fiqa Imam e Azam Abu Hanifa, Imam Maalik, Shafai, aur Imam Ahmad az is par muttafiq 
hain. Tafseel zail mein hai”. 


Hamara Jawab: Isme maulana mausoof ne 1 baat ye likhi hai ke “aurto’n ki namaz ka tareeqa, bilkul mardo’n ki 
tarha hona kisi bhi hadees se saraahatan saabit nahi hai”. 


Doosri baat likhi hai: “balke khawateen ka tareeqa e namaz mardo’n ke tareege se judaa hona bohot si ahadees 
o asaar e sahaba o taabaeen se saabit hai”. 


Teesra daawa ye kiya hai ke chaaro’n aimma figa is par “muttafiq” hain. 


Is silsila mein hamare pehli guzarish ye hai ke mausoof ko ahadees ke saath asaar e Sahaba Ikram #22 o Taabaeen 
@# ke zikr ki zaroorat kyou’n pesh aai hai? Hamare nazdeek iski wajah mahez wazan badhaaya yaa roa’ab daalna 

hai. Warna haqeeqat ye hai ke saheeh sanad se marwi 1 hadees bhi is mas-ale mein ulama e ahnaaf ke paas nahi 


$ 


hai aur iasa hi maamla asaar e Sahaba Ikram 232 o Taabaeen #% ka hai. 
Jaisa aagey chal kar hamare daawe ki sadaaqat roz e raushan ki tarha waazeh ho jaaegi. Bia’aunillah wa Taufeeqah 


Doosri guzaarish ye hai ke mausoof ne farmaya: “a ki namaz ka tareeqa bilkul mardo’n ki tarha hona kisi bhi 
hadees se saraahatan saabit nahi hai”. 


Ye baat ek hadd tak saheeh hai, lekin iska matlab ghalag liya gaya hai. Yaane A te a) Gall 245 ke “baat saheeh 
hai, lekin isse muraad baatil liya gaya hai” ke misdaaq is baat ko samajhne ke liye ek buniyadi nuktey ko samajhna 
zaroori hai. 


Islam ki roo se aurat ka daaera-kaar gharelu umoor e khaana, hamal o razaa-at aur baccho’n ki nigraani o hifaazat 
tak mehdood hai. Aur mard ka daaera-kaar moaashi jaddo-jahad aur tamaam bairooni muamilaat (siyaasat, umoor 
e jahanbaani, jihaad o qitaal waghaira) tak wasee hai. Is liya shariyat ne mard o aurat dono ko unki alag alag 
zimmedaariy’n aur taabai ausaaf ka lehaaz karte hue ek doosre se mukhtalif ahkaam bhi diye hain. Lekin jaha’n 
juda-gaana salahiyato’n aur isi ke hisaab se mukhtalif faraaez ka mas-ala nahi hai. Waha’n in dono ke liye 
mushtarika ahkaam bhi diye hain. Is etebaar se ahkaam ki 3 surate’n banti hain. 


1. Wo ahkaam, jinka talluq mard ke daaera amal aur uski munfarid khususiyaat aur salahiyato’n aur uske 
khaas faraaez o wajibaat se hai. 

2. Wo ahkaam, jinka talluq aurat ke daaera amal aur uski sinfi khususiyaat aur uske khaas faraaez o wajibaat 
se hai. 

3. Wo ahkaam, jinka talluq kisi bhi khusoosi sinf yaa is par mabni masaael se nahi hai, balke wo aam hain. 
Jin ko mar o aurat dono yaksan taur par kar sakte hain. Kisi ki bhi sinfi khusoosiyat unke karne mein 
rukaawat nahi bantee’n. Is liye shariyat ne bhi unke liye alag alag ahkaam tajweez nahi kiye. 


Awwal uz zikr qism ke ahkaam ke mukallaf sirf mard hain aur unme mukhaatab bhi wohi samjhe jaae’nge. 


Saani uz zikr qism ke ahkaam ki mukallaf sirf aurto’n hain aur unme mukhaatab wohi samjhi jaae’ngi. Al batta 
saalis uz zikr qism ke dono hi mukallaf aur dono hi unke mukhaatab samjhe jaae’nge. 


Imaan o eteqaad, ibadaat aur akhlaqiyaat ki tamaam talimaat, isi teesri qism mein dakhil hain aur dono hi unke 
yaksaa’n taur par mukallaf aur mukhaatib hain. Illa ye ke shariyat unme se kisi hukum se kisi ek ko mustasna karde. 
Jab tak koi istesna kisi saheeh daleel (Quran ki ayat yaa saheeh hadees) se saabit nahi hoga, mard o aurat dono ke 
liye ek hi hukum hoga. 


Jaise Aqeemus Salah wa Aaatuz Zakaah mein namaz o zakat ka hukum hai. Isme mard o aurat dono shamil hain. Is 
liye dono hi iske mukallaf hain aur inka tareeqa e adaaegi bhi dono ke liye yaksaa’n hoga. Jab tak kisi ek sinf ke 
liye koi khaas istesna saabit nahi hoga. 


Jaise aurat ke liye istesna hai ke haiz o nifaas ke ayyam mein uske liye namaz moaaf hai. Namaz mein sar kaa 
dhaapna uske liye zaroori hai. Imam bhool jaae to Imam ko mutanabbe karne ke liye mard subhanAllah kahe aur 
aurat tasfeekh kare (yaane hatheli par hatheli maare, subhanAllah naa kahe) yaa aur bhi jo istesna saabit hai. 
Isme farq hoga, iske alawa koi farz nahi hoga. 


Aye Imaan Waalo! Tum Par Roza Rakhna Farz e” befo N E are 
Caas ek za NS 
Kiyaa Gaya Hai.2° let Ate CS Ja) Gal Lal G 


sil aur Sie dono jamaa muzakkar ke seghey hain. Iske bawajood iske mukhaatib sirf momin mard hi nahi, momin 
aurte’n bhi hain. Dono ke liye Ramzan ul Mubaarak ke roze farz hain. Illa ye ke kisi ke liye istesna saabit ho. Is 

hukum e siyaam mein aurat ke liye ye istesna saabit hai ke wo haiz o nifaas ke ayyam mein roze nahi rakh sakti. 
Iske alaawa wo roze ke deegar ahkaam mein mard ke saath shamil hogi. 


Aye Imaan Waalo! Un Kaafiro’n Se Lado, Jo azi ZINA Ae E E 
, Lë: AS Hed Nghe lal Zoll Lol G 
Tumhare Aas Paas Hain. 7 R SS"? or BN SE? 


Isme ahle imaan se khitab karke unko jihad karne ka hukum diya jaa raha hai. Lekin ye hukum choo’nke mard ke 
daaera amal se talluq rakhta hai. Is liye is huakm ki mukhaatib momin aurte’n nahi hain. häl | Cle » deegar 
ahkaam o masaael hain. 


Is buniyadi nuktey ki raushni mein ham arz kare’nge ke namaz ek ibaadat hai. Iska hukum mard o aurat dono ko 
hai. Dono isko adaa karne ke paaband hain. Ye dono namaz kis tarha adaa kare’nge? Bilkul is tarha jis tarha Rasool 
Allah £ ne isko adaa kiya hai ayaa adaa karne ka hukum diya hai. Iski adaaegi ke tareeqe mein dono ke darmiyan 
koi farq karna jaaez nahi hoga. Siwaae is farq ke, jiski wazaahat Rasool Allah £ ki hadees mein milegi. Aur Hadees 
e Rasool & mein hame’n siwaae in furooq ke aur koi farq nahi milta. Wo farq hasb e zail hain. 


4. Aurat sar dhaa’np kar namaz padhe. 

5. Aurat SubhanAllah kehne ki bajaae Tasfeeq kare. 

6. Aurat ke liye masjid mein aakar baa-jamat namaz padhna zaroori nahi hai. 
7. Aurat mardo’n ki imamat nahi karaa sakti. 


Is liye Maulana Sakrawi ka ye kehna ke “Aurto’n ki namaz ka tareeqa, bilkul mardo’n ki tarha hona kisi bhi hadees 
se saraahatan saabit nahi hai” badaa ajeeb hai. Kyou’nke iski saraahat ki zaroorat hi nahi hai. Jab shariyat ne 
dono ke darmiyan farq kiya hi nahi hai, to saheb shariyat ye kis tarha farma sakte hain ke aurto’n ka tareeqa e 
namaz bilkul mardo’n ki tarha hai. 


Iski misaal is tarha samjhi jaa sakti hai, shariyat ne mard aur aurat dono ko Ramzan ul Mubaarak ke roze rakhne 
ka hukum diya hai. Lekin in dono ke ahkaam ke darmiyan koi farq bayan nahi kiya hai. Iska saaf matlab ye hai ke 
jis tarha ek momin mard roza rakhega. Bilkul sisi tarha ek momin aurat bhi roza rakhegi. Lekin kuch log aurat ke 
liye mard se mukhtalif ahkaam ghad le’n. Iski daleel unse poochi jaae to wo kahe’n ke aurto’n ke roze rakhne ka 
tareeqa bilkul mardo’n ki tarha hona kisi bhi hadees se saraahatan saabit nahi hota. Imandaari se farmaiye, ye koi 
daleel hai? Yaa is “daleel” se mard o aurat ke darmiyan khud-saakhta farq saabit ho jaaega? Farq to tab saabit 
hoga, jab aap nusoos e shariyat (Quran e Kareem ya Ahadees) se is farq ko saabit kare’nge. 


Bana-baree’n agar Maulana Masuoof ka ye daawa saheeh hota ke “Khawateen ka tareeqa e namaz mardo’n ke 
tareeqe se judaa hona bohot si ahadees aur asaar e Sahaba o Taabaeen se saabit hai” to phir inko alfaaz ke ye 
tota maina udaane ki zaroorat pesh naa aati. Lekin choo’nke unko apni pesh karda ahadees ki haqeeqat ka ilm hai. 
Go wo apne awaam ko andhere mein rakhe hue hain, is liye wo mukhtalif qism ki sukhan-saazi par majboor hain. 


Teesra daawa inka hai ke chaaro’n aimma e fuqaha is baat par muttafiq hain. Is daawe ko bhi saabit karne ke liye 
mausoof ne jo kartab dikhaae hain aur jis baazigari ka muzaahera kiya hai, isko ham is muqam par, jab is daawe 
ki haqeeqat par guftagu hogi, waazeh kare’nge. 


Ahadees o Asaar e Sahaba Ikram ¢%# o Taabaeen w# Ki Asal Haqeeqat 


Ab ham sabse pehle in dalaael ka jaaeza lete hain jo unho’n ne ahadees o asaar e Sahaba Ikram 2223 ke naam par 
pesh kiye hain. Leejiye mulaaheza farmaiye aur unki khof e ilaahi se be-niyaazi par bhi khoon ke aansu roiye. 

Maulana Sakhrawi Sahab Ke Dalaael 
Pehli Daleel: 


“Hazrat Ibne Umar # se poocha gaya ke khawateen Huzoor e Akram # ke ahed e mubaarak mein ksi tarha namaz 
padhti thee’n. To unho’n ne farmaya ke pehle 4 zaanu hokar baith-ti thee’n, phir unhe’n hukum diya gaya ke 
khoob simat kar namaz adaa kare’n’” .?? 


Jawab: 


Awwalan: Mausoof ne mazkoora hawaale ke saath ye pehli hadees pesh ki hai. Isme pehle 4 zaanu hokar baithne 
ka kya matlab aur kya tareeqa hai? Isi tarha “khoob simat kar namaz adaa kare’n” ka kya matlab hai? Kab simatna?, 
kis tarha simatna? Mausoof ne in cheezo’n ki koi wazaahat nahi ki. Kam-az-kam hamari samajh mein dono baate’n 
nahi aae’n. 


Saaniyan: Talaash e bisiyaar ke bawajood hame’n ye hadees nahi mili. Mahoola-baala kitab mein naa deegar 
mazameen mein. Agar mausoof iska mukammal hawaala pesh kar de’n to ham unke mamnoon ho’nge. Kyou’nke 
jab tak ye kisi kitab mein nahi milegi. Iski isnaadi haisiyat waazeh nahi hogi aur uski isnaadi haisiyat ki wazaahat 
ke baghair ye kisi kaam ki nahi. Naa isey hadees e rasool £ hi tasleem kiya jaa sakta hai. Agar waqai ye hadees 
hai to iska maa-khaz aur hawaala kya hai? Goya pehli daleel hi hawaale aur atey-patey ke baghair hai. You’n 
mausoof ki saari kaawish sach-much is sher ki misdaaq hai. 


Khashat e Awwal Chu’n Nahad Memaar Kaj 
Taa Suraiyya Rood Diwaar Kaj 
Doosri Daleel” 


“Hazrat Waael bin Hajar Ze famrate hain ke mujhe Huzoor e Akram & ne namaz ka tareeqa sikhaaya. To farmaya 
ke Aye Wael bin Hajar! Jab tum namaz shuru karo to apne hath kaano’n tak uthaao aur aurat apne hath chahiyo’n 
tak uthaae” .?3 


Jawab: 


Ye hadees waqai mahoola kitab mein maujood hai. Lekin waha’n is hadees ke baad ye alfaaz bhi maujood hain. 
(wafiya) Umme Yahya bin Abdul Jabbar lam a’arafahaa. Is riwayat ki sanad mein ek raawi Umme Yahya bint Abdul 
Jabbar hai, jisey main nahi jaanta. 


Mausoof ki ilmi dayaanat dekhiye ke waha’n, jaha’n se unho’n ne aqal ki hai ye saraahat maujood haike isme ek 
raawi majhool hai. Iske baad isey Hadees e Rasool & keh kar bayan kar diya hai. Halaa’nke jis sanad mein ek raawi 
bhi majhool ho, wo hadees naa-qaabil e hujjat hoti hai. Isko istedlal mein pesh kiya hi nahi jaa sakta. Aur ye usool 
mausoof ko bhi maloom hai. Isi liye unho’n ne ye chabuk-dasti ki, ke sahib e kitab Allama Haithami 2 ne to iski 
isnaadi haisiyat ko waazeh kar diya. Lekin mausoof ne isey hazaf kar diya. Aise hi logo’n ke liye kaha gaya hai 


Hain Kawaakib Kuch, Nazar Aate Hain Kuch 
Dete Hain Dhoka Ye Baazigar Khula 


Isey Hr kehna aur isse mas-ala saabit karna badi deeda-dileri aur nihayat shookh chashmaana jasaarat hai. Ye unhi 
ka kaam hai, jinke hausle hain ziyaad 

Teesri Daleel: 


“Rasool Allah # do (2) aurto’n ke paas se guzrey jo namaz padh rahi thee’n. Aap ne inko dekh kar farmaya ke 
jab tum sajda karo to apne jism ke baaz hisso’n ko zameen mein chimtaa do, is liye ke unme aurat mard ki 
maanind nahi hai” .24 


Jawab: 


Ye riwayat mursal hai aur wo bhi sanadan saheeh nahi. Awwal to mohaddiseen ke nazdeek mursal riwayat hi naa- 
qaabil hujjat hoti hai. Kyou’nke isme taabai Rasool Allah £ se baraah e raast riwayat karta hai. Halaa’nke usne to 
Nabi & se wo hadees nahi suni hoti. Is taabai ne wo hadees kisse suni? Iska wo zikr nahi karta. ISme bhi Yazid bin 
Habeeb taabai hai, lekin wo Rasool Allah £ se bayan kar raha hai. Darmiyan ke waastey ka wo zikr hi nahi kar 
raha. Isi liye mohaddiseen mursal riwayat ko munqata bhi kehte hain aur munqata riwayat namaqbool hoti hai. 
Alaawa azee’n isme ek raawi Saalim hai, jo matrook hai. Bana-baree’n ye riwayat bhi mohaddisaana usool ki 
raushni mein naqaabil e etebaar aur naqaabil e hujjat hai. Isi liye khud Imam Bayhaqi 27 ne bhi isey mungata keh 
kar apni kitab mein naqal kiya hai. 


Caho’nti Daleel: 


“Hazrat Abdullah bin Umar #% famrate hain ke Huzoor e Akram & ka irshad hai ke namaz ke daruan jab aurat 
baithe to apni ek raan ko doosri raan par rakhe aur jab sajda mein jaae to apne pet ko apni dono raano’n se 
milaale. Is tarha ke isse ziyaada satar ho sakey aur Allah Ta’ala uski taraf dekhte hain aur farishto’n se farmate 
hain ke aye farishto’n! tum gawah raho, maine is aurat ki bakhshish kardi” 2 


Jawab: 


SubhanAllah! Is hanafi tareeqa e namaz ki kitni fazeelat hai? Lekin Maulana Sakhrawi Sahab ne itni “ahem hadees” 
ka koi hawaala hi nahi diya aur isey baghair hawaale ke is kitab mein naqal kar diya hai. Aisa kyou’n kiya gaya hai? 
Hamare khayal mein iski wajah ka Hadees e Rasool & naa hona hai. Kyou’nke ye riwayat Sunan Kubra lil Bayhaqi 
mein maujood hai. Lekin Imam Bayhaqi + ne iski baabat kaha hai “ye sakht zaeef hai, is jaisi riwayat se istedlaal 
nahi kiya jaa sakta”. Iske baad unho’n ne is riwayat ke sabse ahem raawi Abu Mute’e bin Abdullah ki baabat kaha 
hai: “Is ki hadeese’n waazeh taur par zaeef hoti hain aur uski aksar riwayat karda hadeeso’n ki mataabeat nahi 
ki jaati. Isey Imam Yahya bin Muyeen waghaira ne zaeef garaar diya hai”. 


Is riwayat ki baabat ye saari tafseel isi jagah par maujood hai. Jis jagah se isey naqal kiya gaya hai aur wo hai 
Imam Bayhaqi ki Sunan Kubra??. Lekin Maulana Sakhrawi Sahab ne iska hawaala dena hi munaasib nahi samjha. Iski 
wajah wohi hai jo hamne bayan ki. 


24 As Sunan al Bayhaqi: V2 P223; E’elaa as Sunan ba-hawaala 25 Khawateen Ka Tareeqa e Namaz: P40-41 
Maraseel Abu Dawood: V3 P19 26 V2 P222-223 (old edition); V2 P314-315 (new edition) 

Paachwee’n Daleel: 


“Huzoor e Akram & ka irshad hai (ke agar namaz ke dauran koi aisa amr pesh aajaae jo namaz mein kharij ho to) 
mardo’n ke liye ye hai ke wo tasbeeh kahe’n aur aurte’n sirf taali bajaae’n”. 27 


Jawab: 


Ye hadees Saheeh hai. Is liye isme jo mard aur aurat ke liye jo farq batlaaya gaya hai. Is par amal karna zaroori 
hai. Lekin ye us soorat mein hai ke jab aurte’n bhi masjid mein mardo’n ke saath jamat ke saath namaz padhe’n. 
Jaise Nabi & ke zamaane mein aurte’n bhi Masjid e Nabawi & mein aakar jamat ke saath namaz padhti thee’n. 
Mardo’n ki safe’n aagey hoti thee’n aur aurto’n ki safe’n peeche. Is hadees mein Nabi & ne hukum diya hai ke 
imam bhool jaae to isey mutanabbe karne ke liye mard subhanAllah kahe’n aur mardo’n mein se koi naa boley to 
aurte’n taali bajaa kar Imam ko mutanabbe kare’n. Lekin ham Maulana Sakhrawi Sahab se poochte hain ke kya wo 
is hadees ko maante hain? Hamara daawa hai ke wo is saheeh hadees ko nahi maante. Kyou’nke is hadees ko maan- 
ne ka matlab ye hai ke aurto’n ko bhi masjid mein aakar namaz baa-jamat padhne ki ijaazat ho. Nabi & ne to ye 
ijaazat di hai, isi liye aapne mazkoora hukum bhi bayan farmaya. Lekin figa hanafi mein ye ijaazat hi nahi hai ke 
aurat majid mein aakar baa-jamat namaz padhe. Jab aisa hai to iska waazeh matlab hai ke ahnaaf is hadees ko 
nahi maante. Lekin Ahle Hadees Alhamdulillah maante hain. 


Chetthi Daleel: 


“Imam Bukhari a: ke ustad Abu Bakar bin Abi Shaiba famrate hain ke maine Hazrat Ataa se suna ke unse aurat ke 
baare mein poocha gaya ke wo namaz mein hath kaise uthaae? To unho’n ne farmaya ke apni chathiyo’n tak aur 
farmaya namaz mein apne hatho’n ko is tarha naa uthaae, jis tarha mardo’n uthaate hain aur unho’n ne is baat 
ko jab ishaara se batlaaya to apne hatho’n ko kaafi pasth kiya aur in dono ko acchi tarha milaaya aur farmaya ke 
namaz mein aurat ka tareeqa mardo’n ki tarha nahi hai” .?8 


Jawab: 


Ye do (2) asar hain, yaane Taabai 2% ke 2 qaul hain. Lekin Maulana Sakhrawi Sahab ne in dono ko 1 banaakar pesh 
kiya hai. Halaa’nke in dono asaro’n ki sanad alag alag hai. Mausoof ne unki sanad hazaf kardi hai. Taa-ke unki asal 
haqeeqat waazeh naa ho sakey. Isse qabl un riwayaat mein bhi unho’n ne talbees aur kitmaan’? se kaam liya tha, 
jo unho’n ne Ahadees e Rasool £ ke naam se pesh kee’n. Jinki haqeeqat ham waazeh kar aae hain. 


Is silsiley mein bhi pehli guzaarish ye hai ke jab mard o aurat ke darmiyan wo farq, jo mausoof bayan karte hain, 
kisi bhi saheeh hadees se wo saabit nahi kar sakey. To kisi Sahaabi yaa Taabai ke qaul se wo kis tarha saabit ho 
sakta hai? Doosri baat ye hai ke sanad ke etebaar se bhi ye dono qaul zaeef hain. Pehle qaul ki poori sanad is tarha 
hai: “Abu Bakar bin Abi Shaiba kehte hain ke: “hame’n Hasheem ne bayan kiya:, Hasheem ne kaha: “hame’n 
hamare ek shaikh (ustad) ne khabar di:, is Shaikh ne kaha: “maine Ataa se suna’... is silsila e sanad se waazeh hai 
ke Abu Bakar bin Abi Shaiba (Saheb e kitab Al Musannaf Ibne Abi Shaiba) ne ye baat Hazrat Ataa (Taabai) se nahi 
suni. Jabke Maulana Sakhrawi Sahab ne likha hai: “Imam Bukhari 22 ke ustad Abu Bakar bin Abi Shaiba farmate 


DH ” 


hain ke maine Hazrat Ataa se suna’.. 


Darmiyan ke 2 waastey mausoof ne chod diye. Hasheem aur uske “ek shaikh” ka Ataa se sunne waale sunne waale 
wo Shaikh hain naa ke Abu Bakar bin Abi Shaiba. Ab wo Shaikh kaun hain? Aur wo kaise hain? Siga hain yaa Zaeef? 
Jab tak is “shaikh” ki baabat ye tafseel maloom nahi hogi, ye qaul Zaeef aur paaya etebaar se saaqit hoga. 


27 Tirmizi: P85 (Saeed Company); Muslim: V1 P181 2° T: Raazdaari (from google translation) 
28 Khawateen Ka Tareeqa e Namaz: P41-42 

Doosre asar ki sanad hai: “Saheb e Kitab (Al Musannaf) Imam Abu Bakar bin Abi Shaiba kehte hain ke hame’n 
Muhammad bin Bakar ne bayan kiya, Unho’ne Ibne Juraij se, Ibne Juraij ne kaha, maine Ataa se kaha...”. Aagey 
wo qaul hai jo Sakhrawi Sahab ne naqal kiya hai. 


Isme Ibne Juraij agarche siqa raawi hain. Lekin mohaddiseen ne iski baabat 2 baato’n ki saraahat ki hai. Ek to ye 
ke Ibne Juraij agar kahe same’etu “maine suna” yaa Sa-alata “maine sawaala kiya:, yaa akhbarni “isne mujhe 
khabar di”. To wo riwayat Saheeh hai. Lekin jab wo kahe ke “falaa’n ne kaha” yaa “mujhe khabar di gai hai” to 
aisee riwayaat munkar hain. 


Doosre Imam Abu Bakar kehte hain ke: “Maine Imam Ali bin Madeeni ki kitab mein dekha, maine Yahya bin Saeed 
se Ibne Juraij ki is hadees ki baabat poocha jo wo Hazrat Ataa se a’an se riwayat kare? To unho’n ne kaha: “wo 
hadees Zaeef hai”. “Maine yahya se kaha: Wo isey (akhbarni) ke lafz se riwayat karta hai, unho’ne kaha phir bhi 
wo kuch nahi, Ataa se bayan karda wo sab riwayaaz zaeef hain”.*° 


Is saraahat ki roo se ye doosra asar (qaul e taabai) bhi ghair saheeh hai. Kyou’nke ye ek to lafz “qaal” se hai. 
Doosre ye Ataa se bayan karta hai aur Ibne Juraij ki wo riwayat jo Ataa se kare, “chaahe akhbarni se hi kare” wo 
kisi kaam ki nahi. 


Alaawa azee’n isi baat aur isi safhe par doosra asar aur hain. Unse aurat ke liye bhi hatho’n ko kandho’n tak 
uthaane hi ka isbaat hota hai, mulaaheza farmaiye! 


Hazrat Abdarba bin Zaitoon kehte hain: “Maine Hazrat Umme Darda : ko dekha ke jab wo namaz shuru karti to 
apni hatheliya’n apne kandho’n tak uthaatee’n. Aur jab Imam (ruku se uthte hue) Samee Allahu Liman Hamida 
kehta to apne hath (kandho’n tak) uthaatee’n (yaane Raful Yadain kartee’n) aur kehtee’n: Allahumma Rabbana 
Lakal Hamad”. 


Dekhiye is asar mein ek sahaabiya ka wo amal bayan ho raha hai, jisme Ahle Hadees ke mauqif ki waazeh taaeed 
hai. 


Doosra asar hai. Isme Imam Auzaai, Imam Zohri se riwayat karte hain ke Imam Zohri ne kaha: “Aurat apne hath 
apne kandho’n tak uthaae”’. 


Isme bhi Ahle Hadees hi ki taaeed hai. Ye dono asar Musannaf Ibne Ibi Shaiba ke isi safhe par maujood hain, jin se 
Hadees e Rasool # (lai ia jii US | sl ki taaeed hoti hai. 


Alaawa azee’n Saheeh Bukhari mein Hazrat Umme Darda # ka ye amal bhi maujood hai ke wo namaz mein mardo’n 
hi ki tarha baithti thee’n. Hazrat Umme Darda # apni namaz mein is tarha baith-ti thee’n jaise mard baithte hain 
aur wo faqeeha thee’n. 2 


Isse muraad tasshahud mein baithne ki kaifiyat hai. Yaane tasshahud waghaira mein aurat aur mard dono mein se 
koi bhi 4 zaanu nahi baithega. Balke dono hi sunnat ke mutabiq baithe’nge aur sunnat ke mutaabiq baithna kis 
tarha hai? Wo Imam Bukhari ne is baab ke tahat ahadees se bayaan kiya hai aur wo ye hai ke pehle tasshahud mein 
baith kar daae’n paer ko khada rakhna aur baae’n paer ko andar ki taraf modna hai. Aur aakhri tasshahud mein 
baae’n paer ko aagey nikaalna hai aur daae’n paer ki khadaa rakhna aur chootado’n par baithna hai. Isko hadees 
mein Tawarruk se ta’abeer kiya gaya hai. 


Is ko Imam Bukhari az ka Tarjumatul Baab mein laane se maqsad ye waazeh karna hai ke is mas-ale mein mard aur 
aurat ke darmiyan koi farg nahi hai. 


30 Tehzeeb ul Kamaal lil Mazee: V12 P60-63 (Darul Fikr, Beirut, 31 Bukhari: Al Azan: H826 (ke baad) 
Lebenon) 

Saatwee’n Daleel: 
(gas adil, jeinila Bh yall äs 1a) 8 
“Hazrat Ali # se riwayat hai ke farmaya jab aurat sajda kare to surain ke bal baithe aur apni raano’n ko milaale”’. 


Aathwee’n Daleel: 


“Hazrat Ibne Abbas #£ se aurat ki namaz ke mutalliq poocha gaya to farmaya ke (sab a’azaa ko) milaale aur surain 
ke bal baithe” .*2 


Jawab (7 & 8): 


Hazrat Ali ## ka pehla asar Sunan Bayhagi ke hawaale se naqal kiya gaya hai. Lekin waha’n {433 ili ke alfaaz hain 
ëss lä nahi hai. Saaniyan is riwayat mein Hazrat Ali # se riwayat karne waala Haaris bin Abdullah al A’aur hai. Jiski 
baabat Haafiz ibne Hajar ż ne kaha hai ke ye rafz ke saath mutham hai. Alaawa azee’n iski hadees mein zoaf hai 
aur baaz mohaddiseen ne isko kazzab kaha hai.?3 Goya ye asar sanad ke etebaar se zaeef aur naa-qaabil e hujjat 
hai. 


Athwaa’n asar Hazrat Ibne Abbas :% ka hai, jiska koi hawaala darj nahi. Hamen apne taur par kuch mazaan dekhe, 
lekin ye asar nahi mila. Zaahir baat hai aise asar ki kya haisiyat hai? Alaawa azee’n isme kis kaifiyat ka bayaan hai? 
Iski bhi wazaahat nahi. Arbi ke jo alfaaz hain, iska tarjuma to hai: “wo mujtame ho jaae aur sukad jaae”. Lekin 
wo kab mujtame ho aur kab sukdey? Iski koi wazaahat nahi hai. Maulana Sakhrawi Sahab ne iska tarjuma kiya hai: 
“(sab a’azaa ko) milaale aur surain ke bal baithe”. 


Lekin ye tarjuma alfaaz se mutaabeqat nahi rakhta. Behrehaal tarjuma aur uske mafhoom par bahes to baad ki 
baat hai. Pehle is ka hadees yaa Sahabi ka asar (qaul) hona to saabit kiya jaae. 


Sajde Ki Kaifiyat Ke Baare Mein Bilkul Waazeh Farmaan e Rasool & Aur Amal e Nabawi 2: 


ieee 


Mazkoora ghair mustanad asaar e Sahaba Ikram <4 ke muqable mein Rasool Allah # ka farmana dekhiye, jisme 
nihayat waazeh alfaaz mein sajde ki mazkoora kaifiyat se mana farmaya gaya hai. Jiska isbaat ahnaaf ki taraf se 
aurto’n ke liye kiya jaa raha hai. Zara mulaaheza farmaiye. 


Rasool Allah £ ne farmaya: “Sajde mein etedaal ikhteyar karo aur tum mein se koi shakhs apne baazu (zameen 
par) is tarha naa bichaae jaise kutta bichaata hai” 2 


Is hadees mein Nabi & ne musalmano ko khitab karke sajde ki haalat mein apne baazuo’n ko zameen par bichaane 
se naa sirf manaa farmaya, balke is tarha karne ko kuttey ke baithne ke saath tashbeeh di. Aap £ ke is khitaab 
mein mard aur aurat dono shaami hain. Haa’n agar aurto’n ke liye sajde ki alag kaifiyat hadees se saabit hogi, to 
phir aurte’n isme shamil nahi ho’ngi. Lekin kisi bhi hadees mein aurto’n ke liye sajde ke ahkaam mardo’n se alag 
aur mukhtalif bayan nahi kiye gae hain. Jaisa ke guzishta guftagu se waazeh hai. 


Is hadees par Imam Bukhari aur Muslim mein Imam Nawawi oz ne jo baab baandhe hain, isse sajde ki kaifiyat bilkul 
waazeh ho jaati hai. Imam Bukhari a ne is hadees se pehle Hazrat Abu Humaid Sa’adi :# ki hadees se, jisme unho’n 


ne Nabi & ki poori namaz Sahaba Ikram £2 ke ek majme mein bayan farmai, sajde ki kafiyat waala tukda bayan 
kiya hai. 


Abu Humaid # ne kaha: “Nabi & ne sajda kiya aur apne hath (zameen par is tarha rakhe ke) wo naa biche hue 
tha aur naa pehluo’n ke saath mile hue the”. 


32 Khawateen Ka Tareeqa e Namaz: P42-43 34 Bukhari: Kitab ul Azan: H822; Muslim: As Salah: H493 


33 Taqreeb & Tehzeeb al Kamaal tarjuma: Haaris bin Abdullah al 35 Bukhari 
A’aur 

Imam Nawavi ne Saheeh Muslim mein is hadees par jo baab baandha hai, jo pehle hawaale mein darj hai. Isse sajde 
ki matlooba kaifiyat bilkul waazeh ho jaati hai. Iska tarjuma hasb e zail hai: “Sajde mein etedaal ka bayan. Nez 
sajde mein dono hatheliyo’n ko zameen par rakhne, kohniyo’n ko pehluo’n se buland rakhne aur pet ko dono 
raano’n se uthaakar rakhne ka bayaan”. 


Sajde mein etedaal ka kya matlab? Haafiz ibne Hajar 2“ ne kaha: yaane “afraash” (baazu zameen par bichaa dene) 
aur “qabz” (kohniyo’n ko pehluo’n ke saath milaane) ke darmiyan etedaal o tausat ikhteyar karo”. Aur Imam Ibne 
Daqeeq al Eid kehte hain: “Yaha’n etedaal se muraad shayad shajde ko is haiyyat aur kaifiyat ke mutaabiq karna 
hai, jiska hukum diya gaya hai” .3¢ 


At 


Is mukhtasar tafseel se Nabi £ ke sajde ki kaiifyat bhi waazeh ho jaati hai aur aapka wo hukum bhi, jisme Aap & 
ne bilaa tafreeq mard o aurat, sabko isi tarha sajda karne ka hukum diya hai, jaise Aap £ khud kiya karte the. 


Be-buniyaad Daawa: 


Mazkoora 8 “dalaael” zikr karne ke baad (jinki haqeeqat hamne waazeh kardi hai) Maulana Sakhrawi Sahab farmate 
hain: “Mazkoora baala ahadees aur asaar e Sahaba Ikram ‘% o Taabaeen oz se aurto’n ki namaz ka tareeqa 
mardo’n ki namaz se waazeh taur par mukhtalif hona saabit hua. Ab is baare mein aimma e fiqa ke maslak ko 
mulaaheza farmae’n” 27 


Lekin ham arz kare’nge ke ahadees to kujaa, mausoof mas-ala zer e bahes mein 1 hadees bhi pesh nahi kar sakey. 
Ahadees ke naam par unho’n ne jo kuch pesh kiya hai, unhe’n ahadees kehna aur ahadees baawar karaana 
Jahannam ki waeed ka mustahiq banna hai. Is liye ham poorey ikhlaas aur khair-khwahaana jazbe se arz kare’nge 
ke inka maslak kisi hadees par qata’an mabni nahi hai. Wo is mas-ale mein hadees ka hawaala dena chod-de’n aur 
ye baawar karaana tark karde’n ke ahnaaf ka ya mas-ala ahadees ke mutabiq hai. Yehi soorat e haal asaar e Sahaba 
Ikram <2 o Taabaeen oz ki hai ke sanad ke etebaar se wo bhi zaeef aur naa-qaabil e hujjat hain. 


36 Fathul Baari: V2 P390 (Darussalam, Riyadh) 37 Khawateen Ka Tareeqa e Namaz: P43 

Aalam e Arab Ke Hanafi Ulama Ki Ilmi Dayaanat Yaa Eteraaf e A’ajz: 


Guzishta chand saalo’n mein aalam e arab se 3 kitabe’n chap kar aai hain. Teeno’n kitabo’n ka mauzoo ye hai ke 
Hanafi Fiqa ke saare masaael Quran o Hadees ke mutaabiq hain. Teeno’n muallifeen ne is baat ke isbat par poora 
zor sarf kiya hai. Hamne in teeno’n kitabo’n mein mard o aurat ki namaz ke farq ke dalaael mein bataur e khaas 
koshish karke dekhe. Kyou’nke teeno muallifeen ka maqsad hi is tassur yaa haqeeqat ki nafee karna hai ke figa 
hanafi ka koi mas-ala Quran yaa Hadees ke khilaf hai. Lekin teeno’n kitabe’n dekhne ke baad hame’n sakht mayoosi 
hui. Kyou’nke teeno ne mard o aurat ki namaz ke darmiyan farq to bayan kiya hai. Lekin siwaae ek mursal riwayat 
ke aur koi hadees unme se kisi ne bayan nahi ki. Sabne sirf ek aqali daleel ka sahaara liya hai ke aurat ke liye isme 
parda ziyaada hai. 


Iska saff matlab ye hai ke aalam e arab se tallug rakhne waale hanafi ulama ne is baat ko tasleem kar liya hai ke 
is mas-ale mein koi hadees nahi hai. Agar hoti to yaqeenan wo isey pesh karte. Kyou’nke inka to maqsad e taaleef 
hi hanafi figa ke masaael ko Quran o Hadees ke mutabiq saabit karna hai. 


Doosri baat ye waazeh hui ke arab ke hanafi ulama, hind o pak ke hanafi ulama ke muqable mein ameen aur 
dayaanat-daar hain. In arabi ulama ki ye zaroorat thi ke wo aurto’n ke hanafi tareeqa e namaz ko hadees se saabit 
karte. Lekin choo’nke waaqea ye hai ke hadees ki kitabo’n mein aisee ek bhi saheeh hadees nahi hai. Is liye unho’n 
ne sirey se koi hadees hi pesh nahi ki. Unke bar-aks hamare hind o paak ke marsa’a o makhta’a, ashaab e jubba o 
dastaar ulama, amaanat o dayaanat e ilmi se aari hain aur ifta o hadees ki masnad par baith kar jhooti aur bilkul 
zaeef (be-sar o paa riwayaat) ko ahadees baawar karne par apna zor o qalam sarf kar rahe hain. Fainna lillahi 
wainna ilaihi rajeoon 


Kya ye wohi yadoodiyaana talbees nahi hai, jiska zikr Quran mein Allah Tabaarak wa Ta’ala ne in alfaaz mein kiya 


hai. 


Halaakt Hai Un Logo’n Ke Liye Jo Apne Hatho’n Se us Zu UA SE á asi ots GE Spall NEEN 
Kitab Likhte Hain Aur Phir Kehte Hain Ye Allah Ki p 
Taraf Se Hai. ai 


Pehli Kitab Aur Uska Ta’aruf 


Behrehaal ab in teeno kitabo’n ke naam (ma’a mukammal ta’aruf) aur unke ikhtebasaat mulaaheza farmae’n. Inme 
se ek kitab hai, jiska naam hai: Al Fiqa al Hanafi Fee Thauba al Jadeed - Siyaagah Jadeeda wa Muassarah lil Ahkam 
ash Shariya A’alaa Mazhab al Imam Abu Hanifa Ma’a Zikr Ad Daleel Minal Kitab wa Sunnah. (5 Volumes) 


Iska tarjuma hasb e zail hai: “Fiqa Hanafi Nae Qaalib Mein - Imam Abu Hanifa a Ke Mazhab Ke Mutaabiq Sharai 
Ahkaam Ki Tasheel Aur Araaesh e Noo, Kitab o Sunnat Ke Dalaael Ke Saath”. 


Musannif ka naam hai: Abdul Hameed Mahmood Tahmaaz, Matbua Ad Daar ash Shaamiya, Beirut (First Print: 1998) 


Is kitab ke muallif ne mard o aurat ki namaz ke darmiyan 5 farq bayan kiye hain. Wo likhte hain, ham sirf tarjuma 
pesh kar rahe hain: 


“Namaz Ki Pehli Sunnat: Takbeer e tehreema se pehle Raful Yadain karna, mard kaano’n ke baraabar tak dono 
hath uthaae aur aurat kandho’n ke baraabar tak. Is liye isme aurat ke liye ziyaada parda hai”. 


Barre-sagheer ke ulama e ahnaaf chaati tak hath uthaana bayan karte hain. In sahab ne kandho’n tak bayan kiya 
hai. Behre-haal daleel ke taur par musannif ne jo hadees pesh ki hai, iska tarjuma hasb e zail hai. 


38 Surah Baqarah: 79 
26 


“Maalik bin Huwairis # se riwayat hai ke Rasool Allah & jab Allahu Akbar kehte, to apne dono hath apne kaano’n 
ke baraabar tak uthaate” .3? 


Ye daleel to mardo’n ke Raful Yadain karne ki hogai. Lekin aurte’n kis daleel ki roo se kandho’n tak Raful Yadain 
kare’n? Ye daleel faazil musannif ne pesh nahi ki. 


Doosra farq: “Namaz ki caho’nti sunnat ye hai ke mard apna daaya’n hath baae’n hath par naaf ke neeche rake 
aur aurat apne hath apni chatiyo’n ke neeche seeney par rakhe, baghair haatho’n ke pakde, balke hatheli ke 
oopar hatheli rakhe. Is liye ke isme uske liye ziyaada parda hai”. 


Iski daleel mein hasb e zail hadees pesh ki hai: “Sahal bin Sa'ad ## bayan karte hain ke logo’n ko hukum diya jaata 
ke namaz mein mard apna daaya’n hath apne baae’n baazu par rakhe’n” .*° 


Is hadees mein mard ke liye is hadd tak to daleel hai ke wo haalat e qiyaam mein apna daaya’n hath apne baae’n 
baazu par rakhe. Lekin wo ye hath jism ke kis hisse par rakhe? Iski koi saraahat nahi. Uske liye faazil musannif ne 
Musnad Ahmad aur Abu Dawood ke hawaale se zer e naaf waala Hazrat Ali # ka asar naqal kiya hai. Lekin iski 
baabat khud hi saraahat kardi hai ke iski sanad mein kuch guftagu hai. (Js os ås). 41 


Lekin aurat ke liye hath baandhne ka jo tareeqa bayan kiya gaya hai, iski koi daleel siwaae astar (ziyaada baa- 
parda) hone ke koi aur bayan nahi ki. 


Teesra Farq: “Mard ruku mein mazbooti se apne hatho’n se apne ghutno’n ko pakadle aur kamar ko tod-de. Yaane 
isey hamwaar rakhe,naa wo oonchi ho naa neechi. Ek riwayat mein hai ke apne dono hath apne ghutno’n par 
mazbooti se rakh le. Ek aur riwayat mein hai ke apni ungliya’n kushaada karle. Ye saare ahkaam mardo’n ke liye 
hain. Lekin aurat apne hatho’n ki ungliyo’n ko kushaada kare, naa apne ghutne pakde, balke apni ungliyo’n ko 
milaale aur apne hatho’n ko apne ghutno’n par rakhe aur apne ghutno’n ko kham de, aur apne baazuo’n ko apne 
saath milaa kar rakhe. Is liye iske miske liye ziyaada parda hai” 3 


Chautha Farq: Mard ke liye sajde ki kaifiyat bayan karne ke baad likha hai “lekin aurat sajda simat kar aur dabak 
kar kare, apne pet ko apni raano’n ke saath milaale aur apne baazuo’n ko bhi pehluo’n ke saath milaale. Is liye 
ke aurat ke maamle ki buniyad satar (parde) par hai. Banaa-baree’n iske haq mein wo tareeqa sunnat hai jo sabse 
ziyaada parde waala tareeqa hai”. 


Iski daleel ye mursal riwayat hai (jo pehle guzar chuki hai) jisey Imam Bayhaqi 22 ne bhi munqata hadees keh kar 
naqal kiya hai. “Yazeeb bin Abi Habeeb (taabai) bayan karte hain ke Nabi £ 2 aurto’n ke paas se guzrey, jo namaz 
padh rahi thee’n. Aap # ne famraya: Jab tum sajda karo to apna kuch gosht (yaane pet) zameen se milaa liya 
karo, is liye ke aurat is maamle mein mard ki tarha nahi hai” .# 


Paachwaa’n Farq: “Aakhri tasshahud mein baithne ki baabat Hazrat Abu Humaid Sa’adi ki hadees mein bayan kiya 
gaya hai ke Nabi & apna baaya’n paer aagey nikaal lete aur daaya’n paer khada rakhte aur apni suraino’n 
(chootado’n) par baith jaate. Isko tuwarruk karke baithna kehte hain”. Ye Saheeh Bukhari ki riwayat hai. Lekin Al 
Fiqa al Hanafi Fee Thauba al Jadeed ke muallif ne isey Muztarib ul Asnaad wal Matan keh kar radd kar diya hai. 
Goya unke nazdeek mard aakhri tasshahud mein bhi tasshahud e awwal hi ki tarha baithega. Iske baad wo likhte 
hain: “Lekin aurat aakhri tasshahud mein Tawarruk karke apne chootado’n par baithe (yaane jisko Saheeh Hadees 
ke bawajood mardo’n ke liye radd kar diya gaya hai, ab isey aurto’n ke liye aqal ki buniyaad par saabit kiya jaa 


39 Muslim: H391; Al Fiqa al Hanafi Fee Thauba al Jadeed: V1 P215 42 Al Fiqa al Hanafi Fee Thauba al Jadeed: V1 P221 


40 Bukhari: H740 43 Abu Dawood fil-Maraseel; Al Fiqa al Hanafi Fee Thauba al 
41 Al Fiqa al Hanafi Fee Thauba al Jadeed: V1 P217 Jadeed: V1 P223 


27 


raha hai) Aur raan ko inpar rakhle aur apne paero’n ko daae’n chootad ke neeche se baahar nikaal le. Is liye ke 
ye uske liye ziyaada ba-parda hai”. “4 


Is hanafi aalim ne aurat ke liye 5 farq bayan kiye hain aur kisi bhi farq ke liye koi hadees sirey se pesh hi nahi ki. 
Sirf sajde ki kaifiyat ke liye ek mursal riwayat pesh ki hai, jo mohaddiseen ke nazeek naa-qaabil e hujjat hoti hai. 
Alaawa azee’n is riwayat mein ek raawi Saalim bhi matrook hai. Is etebaar se iski sanad bhi zaeef hai. 


Phir isme sirf ye kaha gaya hai ke tum sajde mein kuch gosht zameen ke saath milaa liya karo. In alfaaz ka saheeh 
mafhoom kya hai? Ye waazeh hi nahi hota. Lekin aurat ke sajde ke liye jo 3 baate’n bayan ki gai hain aur ki jaati 
hain ke: 


1. Aurat jhuk kar sajda kare 
2. Apne pet ko apni raano’n ke saath milaale 
3. Aur apne baazuo’n ko jamaa karle. 


Kya ye teeno’n baate’n “kuch gosht zameen ke saath milaalo” mein aati hain? Aati hain to kis tarha aati hain? Iski 
wazaahat matloob hai. 


Behrehaal ham arz kar rahe hain ke Al Fiqa al Hanafi Fee Thauba al Jadeed ke muallif ne 4 farqo’n ke liye to ye 
tasleem kar liya hai ke unke paas unki koi daleel Kitab o Sunnat mein maujood nahi hai. Agar hoti to wo zaroor 
pesh karte, kyou’nke inka to maqsad e taaleef hi figa e hanafi ke har mas-ale ko Kitab o Sunnat ke mutabiq saabit 
karna hai. In chaaro’n baato’n ke isbaat ke liye unhe’n ye aqali sahaara lena padaa hai ke aurat ke liye ye 
kaifiyate’n Astar (ziyaada baa-parda) hain. Lekin inko ye taufeeq nahi mili ke pehle wo ye eteraaf karte ke in 
chaaro’n (balke paacho’n) mas-alo’n ke liye Kitab o Sunnat mein koi daleel nahi hai. Lekin hamari aqalo’n ne ye 
tajweez kiya hai ke aurat in mas-alo’n mein is tarha amal kare. Kyou’nke unme unke liye ziyaada parda hai. 


Kya Aqal o Qiyaas Ki Buniyaad Par Kisi Cheez Ko Farz o Waajib Yaa Sunnat o Mustahab Qaraar Diya Jaa Sakta Hai? 


Ham Hanafi Ulama se poochte hain ke jis cheez ki baabat Quran o Hadees mein koi hukum aur koi saraahat naa 
ho, kya isey aqal o qiyaas ki buniyad par farz o waajib yaa sunnat o mustahab qaraar diya jaa sakta hai? Agar kiya 
jaa sakta hai, to iski kya daleel unke paas hai? Aur agar nahi kiya jaa sakta hai to unho’n ne aakhir kis buniyad par 
ye farq tajweez kiya hai? 


Ahnaaf ke paas sirf sajde ki kaifiyat mein ek mursal (aur wo bhi zaeef o munqata) riwayat hai aur wo bhi nihaayat 
mubham. Isme wo saari kaifiyat hargiz nahi aati jo aurat ke liye zaroori qaraar di jaati hain. Sajde ki ye kaifiyaat 
bhi goya khaana-saaz hain, jinki koi daleel unke paas nahi. 


44 Al Fiqa al Hanafi Fee Thauba al Jadeed: V1 P226 

Doosre Hanafi Aalim Ki Kitab Aur Uska Ta’aruf: 


Iska naam hai “Al Fiqa al Hanafi wa Adillah” Hanafi Fiqa aur Iske Dalaael. Muallif ka naam hai: Ash Shaikh Asad 
Muhammad Saeed As Sagharji. Darul Kalaam At Taiyyab, Damishq, Beirut. First printed in 2000 (3 Volumes). 


Is kitab mein aurat ke liye 3 farq bayan kiye gae hain. 
1. Mard apne hath naaf ke neeche rakhe aur aurat hatheli par hatheli chaati ke neeche rakhe.* 


2. Aurat Sajda jhuk kar kare aur apna pet apni raano’n ke saath milaale. Is liye ke uske liye isme ziyaada 
parda hat 2 


3. Aurat apni baae’n surain par baithe aur apna baaya’n paer daae’n surain ke neeche se nikaal le. Is liye ke 
ye tareeqa uske liye ziyaada ba-parda (astar) hai.” 


Dekh leejiye! Is hanafi aalim ne bhi in furooq ke liye Kitab o Sunnat koi daleel pesh nahi ki. Halaa’n ke is kitab ka 
mauzoo bhi Figa Hanafi ke masaael ke dalaael bayan karna hai. 


Teesri Kitab Aur Uska Ta’aruf: 


Iska naam “Arkaan al Islam Fiqhul Ibadaat A’alaa Mazhab al Imam Abu Hanifa an Nomaan”. Muallif ka naam hai: 
“Wahee Sulaiman Ghauji”. Matbua Darul Bashaer al Islamiya, Beirut. First Printed in 2002 (2 Volumes). 


Isme bhi sirf 3 farq bayan kiye gae hain. 


1. “Mard takbeer e tehreema ke waqt kaano’n ke baraabar tak Raful Yadain kare. Lekin aurat kandho’n ke 
baraabar tak Raful Yadain kare. Is liye ke iski zindagi aur namaz ki buniyad parde par hai”. 


2. “Mard apna daaya’n hath baae’n par naaf ke neeche rakhe. Lekin aurat apna daaya’n hath baae’n hath 
par seeney par rakhe. Baghair tahleeq ke (halqa banaae baghair) uske liye isme uske liye ziyaada parda 
hai”. 


3. “Aurat apni surain (chootad) par baithe. Is liye ke isme uske liye ziyaada parda hai”. 


Is hanafi aalim ne bhi in furoog ke liye koi daleel Kitab o Sunnat se nahi di hai. Sirf ye aqali daleel di hai ke isme 
parda ziyaada hai. 


45 Al Fiqa al Hanafi wa Adillah: P173 47 Al Fiqa al Hanafi wa Adillah: P175 
46 Al Fiqa al Hanafi wa Adillah: P174 

Hanafi Ulama Se Do (2) Sawaal: 


Is muqaam par ham Hanafi Ulama se 2 sawal aur karna chahte hain. 


1. 


Ek ye ke aurat agar kandhe tak hath uthaane ki bajaae, 2 inch aur ziyaada hath uthaa kar kaano’n ke 
baraabar tak (mardo’n ki tarha) hath uthaale, to isme be-pardagi kis tarha hogi? Aakhir isme be-pardagi 
ka kaunsa pehlu hai? Agar ye farq nass par mabni hota, to phir ye sawal karne ka majaaz koi musalman 
nahi ho sakta tha. Lekin ye sawal ham isi liye kar rahe hain ke iski buniyaad agal o qiyaas hai. Is liye 
hame’n bhi aqal o qiyaas ki buniyad par sawal karne ka haq haasil hai, taa-ke ham samajh sake’n ke waqai 
iski koi aqali o qiyaasi buniyad hai. Warna hamare nazdeek to iski aqal o qiyaasi buniyad bhi nahi hai. 
Sharai buniyad to pehle hi nahi hai, jaisa ke tafseel se wazaahat ki jaa chuki hai. 


Isi tarha doosri kaifiyaat ki baabat bhi yehi sawaal hai ke unme parde ka pehlu kis tarha hai? Aur agar 
aurat, mard hi ki tarha wo kaam kare, to isme be-pardagi kaise aur kis tarha hai? 


Shariyat e islamiya ne aurat ke liye parde ke ahkaam diye hain aur be-pardagi ki surato’n se roka hai. Agar 
in kaifiyaat o haiyyat mein waqai aurat ke liye parda aur basoorat e deegar, be-pardati hoti. To kya shariyat 
iska ehtemaam karne ka hukum naa deti? Kya Allah Ta'ala bhool gaya? Yaa Rasool Allah # is mas-ale ko is 
tarha waazeh nahi kar sakey, jaisa ke baad mein fuqaha e ahnaaf ne waazeh kiya? 

Chaaro’n Mazaahib Ke Muttafiq Hone Ka Daawa Aur Uski Haqeeqat: 


Iske baad Maulana Sakhrawi Sahab ne chaaro’n Aimma e Figa ke masaalik aur unke fiqhi kitabo’n se chand arabi 
ibaarate’n naqal karke ye tassur diya hai ke chaaro’n mazaahib bhi is maamle mein muttafiq hain. Ham fil-haal is 
par ziyaada guftagu nahi karte. Is liye ke hamare nazdeek asal maa-khaz sirf Kitab o Sunnat hain. Is liye isse koi 
farq nahi padta ke iska qaael o faael kaun hai yaa kaun-kaun hain? Asal baat ye hai ke unke paas apne is qaul yaa 
amal ki koi daleel bhi hai yaa nahi? Aur ham poore izz-aan o yaqeen, balke tahaddi se ye arz karte hain ke ahnaaf 
ke alaawa bhi agar koi is mas-ale mein ahnaaf ka ham-nawa hai to jaise ahnaaf koi daleel pesh karne se qaasir 
hain, isi tarha doosre ahle figa bhi is maslak ki sehat ki koi daleel pesh nahi kar sakte. (“Agar sacche ho, to daleel 
pesh karke dikhaao’) 


Shawaafe’e Ka Eteraaf e 1jz: 


Yehi wajah hai ke Shafai Hazraat bhi Ahnaaf ki tarha aurto’n ke liye alag tareeq e namaz tajweez karte hain. Lekin 
unke samajhdaar log ye eteraaf bhi karte hain ke is silsila mein jin riwayaat ka hawaala diya jaata hai, wo sab 
zaeef hain. Inme agar koi riwayat kuch kaam ki hai to wo sirf ek mursal riwayat hai. Chunache Maulana Sakhrawi 
Sahab ne mazhab e shafai ke zimne mein jis kitab ka hawaala diya hai, waha’n sajde ki kaifiyat mein mard aur 
aurat ke liye farq kiya gaya hai. Lekin is muqam ko nikaal kar dekh leejiye. Waha’n Imam Nawavi 2% ne mard ke 
liye to daleel ke taur par hadees pesh ki hai ke Nabi & sajde mein apne baazu aur apne pehluo’n se alag rakhte 
the aur apne hatho’n ke darmiyan itni kushadgi rakhte the ke aapke baghlo’n ki safedi dikhaai deti thi. Lekin aurat 
chimat ka sajda kyou’n kare? Iski koi daleel unho’n ne pesh nahi ki. Balke “Al Mohzab” (figa shafai ki kitab) ke 
matan mein jo wajah bayan ki gai hai, ke isme aurat ke liye ziyaada parda hai. Iski sharah mein wo khamoshi se 
guzar gae hain. 28 


Isi tarha isse qabl bhi ek jagah wo likhte hain: “Shaafaiya ke is maslak ki ke aurat ka namaz mein simatna mustahab 
hai. Saari buniyad is baat par hai ke ye kaifiyat uske liye ziyaada ba-parda hai. (uske liye unke paas koi hadees 
nahi hai) Imam Bayhaqi 2 ne (as Sunan al Kubra mein) ek baab mein kuch hadeese’n zikr ki hain. In sabko unho’n 
ne zaeef qaraar diya hai. Inme ek wo mursal hadees kuch ghaneemat hai jo Maraseel Abu Dawood mein hai” .® 


Hambali Mazhab Ke Bayan Mein Badd-tareen Khayaanat Ka Irtekaab: 


Hambali Mazhab ke baare mein bhi Maulana Sakhrawi Sahab ne farmaya ke wo bhi is mas-ale mein Ahnaaf ke 
mutaabiq hai. Lekin is silsila mein unho’n ne jo ibaarat pesh ki hai, wo badd-tareen khayaanat ki zail mein aati 
hai. Ghaleban isi liye unho’n ne arabi ibaarat naqal karne par iktefa ki hai. Iska tarjuma nahi diya. Ham mausoof 
ki pesh karda arabi ibaarat aur uska tarjuma arz karte hain. Aap isey mulaaheza farma kar unki amaanat o dayaanat 
ki daad deejiye. Likhte hain: 


ce Al ln DI Lal DA ad DI äs, A eh ald cal Ja Lan y iall el Cygne Cael ehaill bÍ pol cabin Cyl yg "ell än Ale Gandy ein 
el Hell Ud Gaeta Y Als G-A el seat H pall Ha Gee {9 Ol led Gib Ge Gy OS aad ell Y eben? 
(iska tarjuma unho’n ne to nahi kiya, ham karte hain) 


“Aur hanaabela ka mazhab: (Fiqa Hambali ki kitab) Al Mughni mein ahi. Agar aurat, aurto’n ko namaz padhai 
(yaane aurat aurto’n ki imamat kare) to wo aurto’n ke saath saff ke darmiyan mein khadee ho (yaane mard ki 
tarha aagey naa khadee ho). Ibne Qadaama ne iski sharah mein kaha hai. Jab ye baat (ke aurat aurto’n ki imamat 
karaa sakti hai) saabit ho gai, to jab wo in (aurto’n) ko namaz padhaae to unke darmiyan khadee ho. Jo log is 
baat ke qaael hain ke aurat aurto’n ki imamat karaa sakti hai, unke darmiyan iski baabat koi ikhtelaf hamare ilm 


48 Al Majmua Sharah al Mohzab: V3 P405-406 49 Al Majmua Sharaha al Mohzab: V3 P381 

mein nahi ke aisee soorat mein aurat saff ke darmiyan mein khadee hogi. (is liye ke yehi tareeqa Hazrat Ayesha 


BATI 


aur Umme Salma 2729 se marwi hai)”. 


“Ye ibaarat mausoof ne naqal nahi ki hai, lekin ve asal kitab mein maujood hai. Hamne ye is liye naqal ki hai ke 
agli ibaarat ka tasalsul iske baghair qaaem nahi hota) aur is liye ke aurat ke liye parda poshi mustahab hai. Is liye 
ke uske ilaaheda (aage khada hona) mustahab nahi hai (aur uska saff ke darmiyan mein khada hona uske liye astar 
(ziyaada baa parda) hai, pas uske liye yehi mustahab hdi...)” .50 


Batlaaiye! Is ibaarat mein kahee’n bhi is farq ki tafseel hai, jo zer e bahes hai aur jiski baabat Maulana Sakhrawi 
Sahab ne daawa kiya hai ke Hambali Mazhab mein bhi aisa hi hai. Wo 5 baate’n yaa 8 faraq isme kaha’n hain, jinka 
is ibaarat mein hone ka daawa kiya gaya hai. 


Isme to ek bilkul mukhtalif mas-ala bayan kiya gaya hai aur wo hai aurat ka aurto’n ki imamat karaane ka. Iski 
baabat ahadees mein to koi saraahat nahi milti. Albatta Hazrat Ayesha o Umme Salma £482 ka amal milta hai ke 
unho’n ne aurto’n ki imamat karaai. To wo saff ke darmiyan mein khadi huee’n. Isi se istedlal karte hue mazkoora 
arabi ibaarat mein yehi baat bayan ki gai hai ke aisee surat mein aurat darmiyan mein khadee hogi, naake aagey 
jaise mardo’n ka imam aagey khada hota hai. 


Agar ye kaha jaae ke isme bhi to mard o aurat ke darmiyan ek farq hi bayan kiya gaya hai, is liye isey ghair mutalliq 
nahi kaha jaa sakta, lekin ham arz kare’nge ke ye farq bhi agarche baaz ulama ke nazdees saheeh hai. Lekin jin 
furooq par bahes ho rahi hai, iska to isse koi talluq nahi. In furooq mein to Hanaabela, Ahnaaf ke mutaabiq nahi 
hain. Phir hanaabela ko bhi is mas-ale mein apna ham-nawaa qaraar dena kyou’n-kar saheeh hai? Alaawa azee’n 
yaha’n ek aur sawal hai ke kya Fiqa e Hanafi mein aurat ka aurto’n ki imamat karnaa jaaez hai? Unke yaha’n to 
aurat aurto’n ki imamat hi nahi karaa sakti. Unke nazdeek ye makrooh amal hai. Jab aurat ka imamat karana hi 
makrooh hai to phir isme mard o aurat ke darmiyan farq karne ki Zaroorat hi pesh nahi aaegi. Is etebaar se bhi 
maulana masoof ka mazkoora ikhtebaas naqal karna be-mahel bhi hai aur ilmi khayaanat bhi. Aur nateeja iska E 
II ka misdaaq banna hai. 21 e 


50 Al Mughni Ma’a Al Sharah al Kabeer: V2 P82; (latest edition): 
V2 P17 

Paanch Daawe Aur Unki Haqeeqat: 


Maulana Sakhrawi Sahab likhte hain: “Mazkoora baala ahadees e taiyyaba, asaar e sahaba o taabaeen aur chaaro’n 
mazaaheb e figa e haqqa ke hazraat fuqahaa e ikram ki ibaarat se jo aurto’n ki namaz ka masnoon tareeqa saabit 
hua. Wo mardo’n ke tareeqa e namaz se judaa hai. Aurto’n ke tareeqa e namaz mein ziyada se ziyada parda aur 
jism samet kar, ek doosre ke milaane ka hukum hai aur ye tareeqa Huzoor Akram & ke ahed e mubaarak se aaj 
tak is ummat mein muttafiq a’alai aur amalan mutawaatir hai. Aaj tak kisi sahaabi yaa taabai yaa deegar fuqaha 
e ummat ka koi aisa fatwa nazar nahi aaya jisme aurto’n ki namaz ko mardo’n ki namaz ke mutaabiq garaar diya 
gaya ho. Nez khud akaabir Ahle Hadees hazraat is mas-ale mein mazkoora baala ahadees ke mutaabiq fatwa dete 
rahe hain”. (iske baad Maulana Abdul Jabbar Ghaznawi 2 ka fatwa naqal kiya gaya hai jo Fiqa e Hanafi ke mutabiq 
hai).51 


Jawab: 


Isme mausoof ne apne chand daawo’n ko dohraaya hai, jinki haqeeqat Allah ki taufeeq se ham waazeh kar aae 
hain. Taaham parhi mukhtasar wazaahat ki jaati hai, taa-ke itmaam e hujjat ho jaae. 


Jo Halaak Ho, Wo Hujjat (qaaem hone) Se Halaak ; ` 
Ho Aur Jo Zinda Rahe Wo Daleel Se (haq pechaan tas US ES YA Ag My Aë Oe Zo GG 
kar) Zinda Rahe. *2 


1. Pehla Daawa: ke ahadees o asaar aur chaaro’n mazaaheb se aurto’n ki namaz ka jo masnoon tareeqa saabit 
hua wo mardo’n ke tareeqa e namaz se juda hai. Lekin is daawe ki poori haqeeqat ham Alhamdulillah 
waazeh kar aae hain. Is daawe ki pusht par ek bhi saheeh hadees nahi hai. Is liye namaz ka wohi tareeqa 
masnoon hai jo Nabi & se saabit hai aur wo mard ho yaa aurat, dono ke liye ek hi tareeqa hai, siwaae baaz 
hidaayaat ke. Jab tak ulama e ahnaaf saheeh hadees se wo farq saabit nahi kar dete, unhe’n ye daawa 


karne ka qata’an koi haq nahi. 


2. Doosra Daawa: Ke aurto’n ke tareeqa e namaz mein ziyaada se ziyaada parda karne aur jism samet kar ek 
doosre ke milaane ka hukum hai. Lekin ye hukum kaha’n hai? Hame’n to kisi hadees mein yenahi mila, 
(agar sacche ho, to daleel pesh karo!) 


3. Teesra Daawa: Ye tareeqa Huzoor £ ke ahed e mubaarak se aaj tak muttafiq aur mutawaatir hai. Ye mahez 
laaf-zani hai. Jab ye tareeqa Nabi & ki kisi bhi hadees se saabit nahi, to Huzoor e Akram & ke ahed e 
mubaarak se aaj tak kis tarha isey muttafiq a’alae aur mutawaatir qaraar diya jaa sakta hai? Uske khilaf 
hazrat Umme Darda ke 2 asar to ham naqal kar aae hain. Ek Saheeh Bukhari mein hai aur ek Musannaf Ibne 
Abi Shaiba mein. Ye dono asar hi ittefaq o tawaatur ke daawe ki nafee kar dete hain. Alaawa azee’n jab 
khawateen ka ye tareeqa e namaz hi kisi hadees se saabit nahi, to ye kis tarha baawar kiya jaa sakta hai 
ke ahed e risaalat o ahed e Sahaba Ikram £4 o Taabaeen az mein aurte’n is tarha namaz padhti thee’n. 
abe oie ën ilan 

4. Caho’nta Daawa hai ke kisi Sahabi yaa Taabai yaa deegar fuqaha e ummat ka koi aisa fatwa nazar nahi 
aaya, jisme aurto’n ki namaz ko mardo’n ke mutabiq qaraar diya ho. 


Iska jawab ham pehle de aae hain ke jo mas-ala waazeh ho, isme koi ibhaam ho naa ikhtelaf. Iski baabat 
koi fatwa dena hai naa koi poochta hi hai. Iski misaal hamne arz ki thi ke Ramzan ul Mubaarak ke roze 
mard aur aurat dono par farz hain aur dono ke liye iske adaab o faraaez bhi yaksaa’n hain. Ab ek shakhs 
aurto’n ke liye kuch nae adaab ghad leta hai. Isse iski daleel maangi jaae to kahe ke aaj tak kisi Sahabi 
yaa Taabai yaa Fuqahaa e Ummat se kisi ka fatwa nazar se nahi guzra, jisme mard aur aurat ke liye roza 


51 Khawateen Ka Tareeqa e Namaz: P45-46 52 Surah Al Anfaal: 42 

rakhne ka ek hi tareeqa qaraar diya gay aho. Batlaaiye! Ye koi ma’aqool daleel hai? Jo cheez musallama 
ho, aur uski baat Quran o Hadees ki waazeh tasrihaat maujood ho’n, to waha’n kisi ke fatwa ki zaroorat 
hoti hai naa koi deta hi hai. Jo musallama mas-ale ke khilaf koi cheez pesh kare, to ye iske zimme hai ke 
wo uski daleel pesh kare aur isey saabit kare. 


Isi tarha aurto’n ka mardo’n ki tarha namaz padhne ka mas-ala bilkul waazeh hai jo Nabi £ ke farman pe 
ii LAS 53 par mabni hai. Ab jo shakhs ye daawa karta hai ke aurto’n ka tareeqa e namaz mardo’n 
se mukhtalif hai, iska ye daawa is hadees ke khilaf hai. Is liye apne daawe ke isbaat ke liye daleel pesh 
karna iski zimmedaari hai. 


5. Paachwaa’n Daawa: Akaabir e Ahle Hadees ki baabat daawa kiya gaya hai ke wo bhi is baat ko tasleem 
karte hain. Lekin ikhtebaas sirf Maulana Abdul Jabbar Ghaznawi ka diya hai. 


Kya sirf 1 buzurg ko Ahle Hadees ke akaabir kaha jaa sakta hai? Maulana Abdul Jabbar Ghaznawi yaqeenan akaabir 
e Ahle Hadees mein se hain. Lekin wo akaabir nahi hain, ek akbar hain. Wo hamare ek bade aur azeem buzurg 
hain. Lekin Ahle Hadees ko to aap khud Ghair Muqallid kehte hain. To phir hamare saamne hamare kisi buzurg ka 
qaul yaa fatwa naqal karne ka kya faaeda? Adm e Taqleed ki barkat se Alhamdulillah ham akaabir parasti se 
mehfooz hain. Is liye Maulana Ghaznawi ka ye fatwa bhi hamare nazdeek isi tarha ghalat hai jis tarha aapki saari 
kitab ghalat, balke aghlutaat ka majmua hai. Yehi wajah hai ke Ulama e Ahle Hadees mein kisi ne Maulana 
Ghaznawi ki taaeed nahi ki. Ahle Hadees ka jo maslak hai, wo isi fataawa Ulama e Ahle Hadees mein doosri jagah 
maujood hai. Jaha’n se Maulana Ghaznawi ka fatwa naqal kiya gaya hai. Leejiye mulaheza farmaiye! Sawaal mein 
ahnaaf hi ke pesh karda dalaael diye gae hain. 


Jawab: “Aurat aur Mardo dono ka namaz padhne ka ek hi tareeqa hai. Rasool Allah & ne farmaya iż pails US | jhe 
Jr (Bukhari) aur Bukhari ke Boob Sunnat al Juloos Fit Tasshahud mein hai As A kula kisha cà Gules la yall al cals 
äg ulS s isse maloom hota hai ke aurte’n bhi mardo’n ki tarha baithe’n. Aur jo hadeese’n Bayhaqi aur Abu Dawood 
ki mazkoor fis Sawaal hain, wo zaeef hain, qaabil e hujjat nahi”.*4 


Ye hai Ahle Hadees ka maslak jo Hadees e Nabawi & (Ai is pail) us pa par mabni hai. Is hukum (3. mein mard 
aur aurat dono shaamil hain. Dono ke liye tareeqa e nabawi ke mutabiq namaz padhna zaroori hai. Aur wo tareeqa 
dono ke liye ek hi hai. Siwaae in makhsoos baato’n ke jinki baabat Nabi & ne aurto’n ke liye alag hidayaat di hain. 
Aur ahnaaf ne unke liye jo alag tareeqa e namaz muqarrar kar rakha hai, wo kisi hadees se saabit nahi hai. Is liye 
aurat ke liye wo tareeqa ikhteyar karna us waqt tak jaaez nahi hai jab tak is tareeqe ko ahadees se saabit nahi kar 
diya jaata hai. Aur hamara daawa hai ke ulama e ahnaaf isey qiyaamat tak saabit nahi kar sakte. “Main Naa 
Maanu’n” ka ilaaj to kisi ke paas nahi hai. Lekin waaqea ye hai ke unke paas apne mauqaf ke haq mein ek bhi 
saheeh hadees nahi hai. Jaisa ke guzishta safhaat ke mabaahes se waazeh hai. 


53 Bukhri: H631 54 Fataawa Ulama e Hadees: V2 P175 

Ek Be-buniyaad Daawe Yaa Usool Ka Baar-baar Hawaala: 


Maulana Sakhrawi Sahab likhte hain: “Jaha’n tak Ahle Hadees hazraat ke daawe ka talluq hai, to is silsila mein 
naa to unke paas koi Qurani aayat hai aur naa koi hadees aur naa hi kisi Khalifaa e Raashid ka fatwa. Albatta agar 
wo Hazrat Ummed Darda ka asar istedlal mein pesh kare’n jo ye hai ke “Hazrat Umme Darda namaz mein mardo’n 
ki tarha baith-ti thee’n (Musannaf Ibne Abi Shaiba: V1 P20”. To is ke baare mein arz ye hai ke is asar se istedlal 
karna kai wajah se durust nahi” Sp 


Jawab: Maulana Mausoof ka ye usool, jo yaha’n pesh kiya gaya hai, yaksar ghalat hai. Jiska boda-pan ham isse qabl 
2 martaba waazeh kar aae hain. Baat ye hai ke Qurani Aayat, yaa Hadees pesh karna to Ulama e Ahnaaf ki 
zimmedaari hai. Kyou’nke unho’n ne ek khud-saakhta tareeqa apnaaya hua hai. Ahle Hadees ke paas to ek nihaayat 
waazeh hadees maujood hai. Jisey Ramzan ul Mubaarak ke roze rakhne ka hukum aam hai, isme mard o aurat dono 
shamil hain. Ab jo shakhs ye daawa kare ke aurat roze mein falaa’n flaa’n kaam naa kare. Yaa falaa’n kaam kare, 
jabke mardo’n ke liye inko wo zaroori qaraar naa de. Jab isko aisa karne se roka jaae, to wo kahe ke mere saamne 
Quran ki aayat pesh karo, yaa koi hadees yaa kisi khalifa e raashid ‘#2 ka fatwa. Farmaiye ye hat-dharmi hai yaa 
ilmi istedlal? Aakhir aap aurto’n ke liye roze ke nae ahkaam tajweez karne waale ko kya jawab de’nge? Kya iska 
jawab iske siwa koi aur bhi hai, yaa ho sakta hai ke Quran ka hukum aam hai. Isme aurto’n ke liye alag tareeqa 
tajweez nahi kiya gaya hai. Is liye jis tarha mard roza rakhega, aurat bhi isi tarha roza rakhegi, roze ke jo adaab 
o ahkaam mard ke liye zaroori hain. Aurto’n ke liye bhi wohi ho’nge. Kya ye daleel nahi hai? Is daleel ke alaawa 
kya aap quran ki koi ayat yaa hadees yaa khalifa e raashid ka fatwa pesh kar sakte hain? Agar kar sakte hain to 
karke dikhae’n. Ham bhi aapko dikha de’nge. Pehle is usool ko, agar ye koi usool hai? Aap istemal karke dikhlaae’n. 


Hamare maugaf ki asal buniyad Hadees e Rasool & hai. Phir ye kis tarha kaha jaa sakta hai ke Ahle Hadees ke paas 
unke maugaf par koi hadees nahi hai? Jab is mas-ale ki buniyad hi Hadees e Rasool £ par hai. To phir Qurani ayaat 
ka mutaalba yaa Khalifa e Raashid ‘#2 ka fatwa maangna hat-dharmi ke siwa kya hai? Haa’n koi mutaalba ho sakta 
hai to wo ye hai ke is hadees ki sehat saabit karo. Aur wo Alhamdulilalh saabit hai. Doosra mutaabla ye ho sakta 
hai ke is hadees se mard aur aurat dono ki namaz ka ek hi tareeqa kis tarha saabit hota hai? To iske jawab mein 
ham arz kare’nge. Wo is tarha ke Allah ke Rasool # ne aurto’n ke liye namaz ka alag tareeqa siwaae chand baato’n 
ke tajweez nahi kiya. Is liye is hukum mein ke “tum namaz is tarha padhojaise tumne mujhe namaz padhte dekha 
hai”. Mardo’n ke saath aurte’n bhi shamil ho’ngi. Dono ke liye wohi ahkaam ho’nge jo Nabi & se saabit hain. Inme 
se mard yaa aurat ke liye wohi cheez mustasna hogi, jiska istehsna hadees e Rasool # se saabit hoga. Aur mard 
kaano’n tak Raful Yadain kare aur aurat kandho’n tak. Mard sajda is tarha kare aur aurat is tarha, waghaira. Mard 
aur aurat ke darmiyan ye farq kisi hadees mein bayan nahi hua. Is liye is farq ka koi jawaz nahi. Hadees e Rasool 
& se inko saabit kar diya jaae, to hame’n maan-ne mein hargiz tammul nahi hoga. 


Hamare istedlal ki buniyad sirf aur sirf Hadees e Rasool & hai. Hazrat Umme Darda #% yaa kisi aur ka asar nahi. 
Wo to ahed e Sahaba Ikram ¢# ka amal batlaane ke liyenagal kiya jaata hai. Is liye mausoof ne Hazrat Umme 
Darda #% ke asar ke jo 3 jawab pesh kiye hain, is par bahes karna ham ghair-zaroori samajhte hue aagey chalte 
hain. 


55 Khawateen Ka Tareeqa e Namaz: P47 
35 


Hadees e Rasool # Ko Condemn Karne Ki Mazmoom Sae’ee: 


Albatta iske badd mausoof ne hadees (4) (3324/5 US | sls ko condemn karne ki koshish ki hai, ham is par bahes 
karna zaroori samajhte hain. Pehle aap mausoof ki ibaarat mulaaheza farmae’n. 


Likhte hain: “Nez agar ye hazraat (Aca a yio US {a se istedlal kare’n ke aurto’n ki namaz mardo’n ke mutabiq 
hai to ye istedlal saheeh nahi. ie. to is jumle ka siyaaq o sabaaq ek khaas waagea hai, jiska khulaasa ye hai ke 
1 khaas wafad Rasool Allah & ki khidmat mein 20 din qiyaam ke liye aaya tha, wapasi par Aapne inko kuch 
naseehate’n farmae’n unme se ek naseehat ye bhi thi ke Catal il Gë | glia” 56 


Jawab: 


Ye baat to saheeh hai ke ek wafad aapke paas aaya, jisme taqreeban sab jawab the. Lekin unho’n ne 20 din jo 
aapke paas qiyaam kiya, to uska maqsad deen ki taaleem o tarbiyat haasil karna thaa yaa kuch aur? Zaahir baat 
hai ke wo aapke paas deen seekhne hi ke liye aae the aur wapasi par aapne deegar naseehato’n ke saath ye 
naseehat bhi farmai ke “tum namaz is tarha padhna, jaise tumne mujhe namaz padhte dekha hai” ai 


Is siyaaq o sabaaq mein kya aapka ye farman ghair ahem ho gaya ke isse istedlal saheeh nahi? Is siyaaq o sabaaq 
mein aisee kaunsi cheez hai, jisne aapke is farman ko (nauzubillah) condemn kar diya? Balke ye siyaaq o sabaaq to 
is farman ki ehmiyat ko mazeed waazeh karta hai ke jo log door-daraaz se aapke paas deen seekhne ke liye aae 
the, aapne inko namaz ki baabat khaas soorat par sunnat ke mutaabiq padhne ki taakeed farmai. Aur taaleem o 
tarbiyat ka ye mauqa aisa tha ke agar aurto’n ke liye namaz ka tareeqa alag hota to wo aap unko is mauqe par 
zaroor batlaate. Is liye ke jab aapne dekha ke ghar se doori ki wajah se ye naujawan udaas ho gae hain, to aapne 
farmaya: “apne ghar waalo’n ke paas jaao aur unhi ke paas giyaam karo aur inko (deen ki baate’n) sikhlaao aur 
(inka) inko hukum do”. Is mauge par namaz ki baabat ek aam hukum dena aur isme kisi ko alag naa karna, is baat 
ki qawee daleel hai ke namaz ke is hukum mein Nabi £ ke nazdeek mard aur aurat dono hi shamil the, naake sirf 
mard. 


Phir ye kehna ke sirf ek naseehat thi, badi ajeeb baat hai. Kya Nabi # ki naseehate’n qaabil e amal yaa qaabil e 
istedlal nahi? Kya unse ahkaam o masaael ka istembaat saheeh nahi? Nabi £ ki is naseehat ka maqsad inko amal ki 
taakeed tha yaa kuch aur? Zahir baat hai amal ki taakeed tha. Amal ki taakeed se is hukum ki ehmiyat waazeh hoti 
hai yaa hukum ghair ahem ho jaata hai? Hadees e Rasool £ ko condemn karne ke liye is istedlal mein koi 
ma’aquliyat hai? 


Buniyadi Aur Musallama Usool Ka Eteraaf Aur Hamara Mutaalba: 


Aagey farmate hain: “Behrehaal agar is jumle ko siyaaq o sabaaq se hat kar dekhe’n to isme koi shak nahi ke is 
hadees ki umoomiyat mein mard o aurat samet poori ummat shareek hai aur poori ummat par laazim hai ke jo 
tareeqa Aap # ki namaz ka hai, wohi tareeqa ummat ka ho. Lekin ye waazeh ho ke is umoomiyat par amal us 
waqt tak hi zaroori hai, jab tak koi sharai daleel iske ma’ariz naa ho. Aur agar koi daleel khusoos ki baaz amal 
yaa afraad mein is hukum ke ma’ariz ho to is daleel khusoos ki wajah se wo baaz afraad yaa wo amal is amr ki 
tameel se mustasna ho’nge. Chunache zoafa aur mareez in ahadees se jin mein unke liye takhfeef ki gai hai aur 
aurte’n in tamaam ahadees se jisme inko satar-poshi aur ikhtefa ka hukum diya gaya hai, is hukum se mustasna 
ho’nge. Lehaza mustashniyaat ki maujoodgi mein is jumla se aurat aur mard ki namaz mein majmui kaifiyat aur 
tareeqa par mutaabegat ka istedlal durust nahi” .*® 


Jawab: Alhamdulillah, is ikhtebaas mein Maulana Mausoof ne wo usool tasleem kar tiya hai, jo musallama hai. 
Jisey ham pichle mabaahes mein bayan karte aarahe hain ke Nabi & ka ye farman da Si US {a aam hai. 


56 Khawateen Ka Tareeqa e Namaz: P49-50 58 Khawateen Ka Tareeqa e Namaz: 50-51 
57 Bukhari: Al Azan: H231 

Jisme mard aur aurat dono shamil hain. Iske mutabiq dono ke liye Nabi £ ke tareeqe ke mutaabiq namaz padhi 
zaroori hai. Albatta isse wo cheeze’n mustasna ho’ngi, jinka istesna ahadees se saabit hoga. 


Ab hamara sawal sirf ye hai ke is musallama usool ko jab aapne tasleem kar liya hai to ab is zimmedaari ko poora 
keejiye ke aurto’n ke liye jo-jo baate’n aap mardo’n ke tareeqa e namaz se mukhtalif baawar karate hain, unhe’n 
ahadees e saheeha se saabit kare’n. Jaise aapke baqaul. 


> Mard takbeer e tehreema ke Raful Yadain mein kaano’n tak hath uthaae aur aurat kandho’n yaa chaatiyo’n 
tak. 


> Mard naaf ke neeche hath baandhe aur aurat seeney par. Is tarha ke dahene hath ki hatheli baae’n hath 
ki pusht par ajaae. 

> Mard sajde mein apne baazu zameen par bhi naa rakhe aur apne pehluo’n ke saath bhi naa milaae. Lekin 
aurat simat kar aur Zameen se is tarha chimat kar sajda kare ke pet raano’n se bilkul mil jaae. Nez pao’n 
ko khada karne ki bajaae unhe’n daae’n taraf nikaal kar bhichaade. Khawateen kohniyo’n samet poori 
baahe’n bhi zameen par rakhe’n. 


> Khawateen pehle sajde se uth kar baae’n koolhe (ko Zameen) par rakhe’n aur dono pao’n daae’n taraf ko 
nikaal de’n aur daae’n pindlee ko baae’n pindlee par rakhe’n. 


> Qaaede mein baithne ka tareeqa wohi hoga, jo sajdo’n ke beech mein baithne ka zikr kiya gaya hai. 


> Khawateen ruku mein mamuli jhuke’n ke dono hath ghutno’n tak poho’nch jaae’n, mardo’n ki tarha khoob 
acchi tarha naa jhuke’n. 


> Khawateen ghutno’n par hath ki ungliya’n milaa kar rakhe’n. Mardo’n ki tarha kushaada karke ghutno’n ko 
naa pakde’n aur ghutno’n ko (zara aagey) ko jhukaa le’n aur apni kohniya’n bhi pehlu se khoob milaa kar 
rakhe’n. 


> Khawateen ruku mein dono pao’n ke takhne ek doosre se milaa kar rakhe’n. 


Ye wo 8 farq hain jo Maulana Abdul Rauf Sakhrawi Sahab ne “Khawateen Ka Tareeqa e Namaz” mein bayan kiye 
hain. Hamaara mutaalba unse aur ulama e ahnaaf se ye hai ke ye 8 farq ahadees se saabit karde’n. Aur agar wo 
aisa nahi kar sakte (aur hamaara daawa hai ke wo qiyaamat tak nahi kar sakte) to hamari unse yehi ilteja hai ke 
wo aurto’n ko sunnat ke mutabiq namaz padhne se mehroom naa kare’n aur mazkoora 8 surate’n unke liye bayan 
karna aur inko unke liye zaroori qaraar dena band kar de’n. 


Jab ye surate’n ahadees se saabit hi nahi to ulama e ahnaaf ko ye haq kisne diya hai ke wo inko aurto’n ke liye 
zaroori qaraar de’n? Usb Ais yl Sila y | ila 


Ek Dilchasp Lateefa: 

Ek aur lateefa yaa namoona e ibrat ye hai ke aurto’n ke liye ulama e ahnaaf jo farq tajweez karte hain, isme wo 
sab muttafiq nahi. Chunache guzishta mabaahes mein ye baat guzar chuki hai ke Al Fiqa al Hanafi Fee Thauba al 
Jadeed ke muallif ne 5 farq bayan kiye hain aur Al Fiqa al Hanafi wa Adillah ke muallif aur Arkaan al Islam A’alaa 
Mazhab al Imam Abu Hanifa An Noman ke muallif ne dono ne 3-3 farq bayan kiye hain. Aur “Khawateen Ka Tareeqa 
e Namaz” ke muallif ne 8 farq bayan kiye hain. Agar ye farq hadees mein bayan kiye gae hain to tadaad mein ye 
ikhtelaf kyou’n hai? Ye ikhtelaf hi is baat ki wazaahat ke liye kaafi hai ke aurto’n ke liye namaz ka alag tareeqa 
Hadees e Nabawi & se saabit nahi hai. Balke fuqaha e ahnaaf ka ghadha hua hai aur uska munabba qiyaas o raae 
hai. Halaa’nke ibadaat mein asal taufeeq (Allah, Rasool ZS ka hukum) hai, qiyaas o raae ki isme qata’an koi 
gunjaaesh nahi. 

Har Musalman Ko Ghaur o Fikr Ki Daawat 
Namaz islam ka ek ahem tareen fareeza hai, islam ke arkaan e khamsa mein se ek rukn aur kufr o islam ke darmiyan 
farq karne waala amal hai. Isse namaz ki ehmiyat o fazeelat waazeh hai. 


Lekin ek makhsoos fiqa ke paaband hazraat ne “jinki barre-sagheer hind o paak mein aksariyat hai:, apni aurto’n 
ke liye namaz ka ek aisa tareeqa tajweez kiya hua hai jo mardo’n se mukhtalif hai aur unki aurte’n isi tareeqa se 
namaz padhti hain. 


Ye tareeqa agar ahadees se saabit hota, to zaahir baat hai is par eteraaz ki gunjaaesh naa hoti, balke sabe liye iski 
paabandi zaroori hoti. Lekin hamara daawa hai ke is farq o ikhtelaf ki koi saheeh buniyad nahi hai, yaane kisi 
hadees se ye saabit nahi. 


Hamara daawa hai ke aap is daawe ko jaa’nche’n, parkhe’n aur is par ghaur kare’n. Agar ye daawa saheeh hai 
(jiske parakhne ke liye is kitab ka ghair jaanibdaari se mutaalea in sha Allah kaafi hoga). To fiqhi jamood ko todkar 
apni aurto’n ki namaz Sunnat e Nabawi & ke mutabiq kare’n aur agar mulaaheza kitab ke baad bhi aap isme bayan 
karda dalaael se mutmaeen naa ho’n to apne ulama se hamare dalaael ka jawab talab kare’n aur hame’n unse 
agaah kare’n. Agar wo is farq o ikhtelaf ki ek bhi saheeh o marfoo hadees pesh karde’nge to hame is daawe se 
rujoo karne mein koi tammul nahi hoga. 


ln Ais yl aSil 5: | sila - Agar Sacche Ho To Apni Daleel Pesh Karo 
Name of the Book: Kya Aurto’n Ka Tareeqa e Namaz Mardo’n Se Mukhtalif Hai? 
Author of the Book: Haafiz Salahuddin Yusuf 
Translitrator of the book [to roman English]: Rehan Syed Barey 


Translitrators Note: | have tried to use the best and easiest words for transliteration, (I also tried to explain few 
words where ever required with “T:” All translations have been taken from Jaame Feroz ul Lughaat (latest 
edition), otherwise specified. If you find anything which might make this transliteration even better then please 
inform mein @ rehan.hse@live.com having read this book, if you deem it is worth forwarding, please do forward 





to anyone. If it motivates one person to come firmly on the track of Quran and Sunnah, | would consider my efforts 
has been successful. 

